Za praznike Aerodromi opslužili 18 odsto putnika više nego lani – Bankar.me\nJanuary 10, 2020 AVIO SAOBRAĆAJ, CRNA GORA, SVE VIJESTI Leave a comment\nPreko podgoričkog i tivatskog aerodroma, za novogodišnje i božićne praznike u periodu od 23. decembra 2019. do 7. januara 2020. godine, prevezeno je 60.453 putnika, dok je lani ta brojka iznosila 51.349.\nPodsjećamo da je samo u poslednje tri godine otvoreno čak 35 novih avio linija, što direktno doprinosi porastu broja putnika, prihoda, kao i prosperitetu turizma u Crnoj Gori.\nAerodrom Podgorica danas ima 19 cjelogodišnjih destinacija i 23 sezonskog karaktera.\nDakle, Glavni grad je povezan sa 42 destinacije, odnosno sa 14 zemalja tokom čitave godine i još sedam u sezoni. Avio saobraćaj u Tivtu je organizovan na način da je tokom cijele godine povezan sa Beogradom i Moskvom, a tokom ljetnje sezone sa 51 najatraktivnijom evropskom destinacijom.\nVjerujemo da će 2020. godina postaviti još viši standard, budući da menadžment ACG pregovara sa nekoliko veoma uspješnih avio prevoznika o uspostavljanju novih linija, navodi se u saopštenju.\nPrevious Euromoney: UniCredit najbolji pružalac svih usluga finansiranja trgovine na globalnom nivou\nSljedeći Ryanair podigao procjenu godišnje dobiti


LUKAŠENKO UPOZORAVA MOSKVU: Mogli biste izgubiti Bjelorusiju kao saveznika... - GlobalCir\nPredsjednik Bjelorusije Aleksandar Lukašenko upozorio je danas Rusiju da bi mogla da izgubi saveznika ako ne ponudi kompenzaciju za povećane cijene nafte, prenosi Beta.\nMoskva i Minsk se nalaze u sporu oko energenata koji je pokvario bliske odnose dva susjeda i saveznika. Lukašenko je naveo da bi rusko odbijanje nadoknade moglo dovesti do „gubitka jedinog saveznika na zapadu”.\nBjeloruski lider, koji svojom zemljom vlada skoro 25 godina, oslanjao se na zajmove i jeftine energente iz Rusije. Belorusija je izvozila jeftine proizvode zahvaljujući jeftinoj ruskoj nafti, a Minsk bi zbog odluke Moskve da poveća cijene sirove nafte mogao izgubiti milijarde dolara prihoda.\nLukašenko je zvaničnicima naredio da pronađu alternativne izvore prihoda.


školske uniforme : Južne vesti\nPrvaci u Opštini Medijana dobili uniforme i fluorescentne prsluke\n17:11, 1. 11. 2018.\nMajice sa dugim i kratkim rukavima, fluorescentne prsluke koje će nositi na putu od kuće do škole, kao i edukativne igrice, kako je saopšteno iz Opštine Medijana, dobili su prvaci iz 5 osnovnih škola, a plan je da ih dobiju i školarci iz ostalih osnovnih škola koje se nalaze na njihovoj teritoriji.\nNiška škola prva uvela uniforme za zaposlene\n17:30, 21. 2. 2018.\nNedavno nagrađena Svetosavskom nagradom, niška Osnovna škola “Radoje Domanović” prva je u Srbiji uvela uniforme za zaposlene, a kako kaže direktorka Dušica Tričković, time su hteli da budu primer đacima koji bi od naredne školske godine trebalo da se “uniformišu”. Osim toga, novina u ovoj školi je i to što je odnedavno zabranjeno da se koriste mobilni telefoni.\n17:04, 5. 10. 2017.\nMališani koji su nedavno krenuli u prvi razred Osnovne škole “Ivo Andrić”, prvi su đaci u Nišu koji će nositi uniforme. Dobili su ih besplatno, kaže direktorka Milica Petković, a nada se da će i deca i roditelji biti zadovoljni ovim gestom.\nKazne za one koji u školu idu kao u noćni provod\n17:00, 13. 1. 2017.\nU školskim klupama se često mogu videti đaci koji su obučeni kao za izlazak u klub, devojčice su napadno našminkane, a neadekvatno se oblače i nastavnici, upozorili su u Ministarstvu prosvete. Zbog toga će ubuduće kažnjavati one koji neprimerenim ponašanjem narušavaju izgled škola.


Belavia nabavlja još pet novih aviona Embraer - Aviatica\nBeloruska nacionalna aviokompanija je potpisala ugovor o najmu pet aviona Embraer sa najvećom svetskom lizing kompanijom za regionalne avione Nordic Aviation Capital (NAC).\nPrema ugovoru Belavia će od NAC-a nabaviti tri aviona E-195 i dva E-175. Prva tri aviona bi trebalo da kompaniji budu isporučeni početkom aprila naredne godine dok će preostala dva biti isporučena u decembru naredne godine i u aprilu 2020.\nAvioni će imati putničku kabinu podeljenu na dve klase: ekonomsku i biznis. Model E-175 će imati kapacitet za 76 putnika (12 u biznis klasi i 64 u ekonomskoj) dok će E-195 moći da preveze do 107 putnika (11 u biznis i 96 u ekonomskoj).\n„Avioni za srednjelinijski saobraćaj E-175 i E-195 su svojim kapacitetom idealno pozicionirani između Boeinga 737 i malog Canadair-a (CRJ) koji se nalaze u našoj floti. Sa novim avionima imaćemo mogućnost da povećamo broj letova na pojedinim linijama i proširimo mrežu letova kako bismo odgovorili zahtevima putnika i tržišta“, rekao je Anatolij Gusarov, generalni direktor aviokompanije Belavia.\nOva kompanija je prošle godine na vazduhoplovnom sajmu u Parizu od Embraera direktno kupila tri aviona E-175, čija isporuka počinje krajem ove nedelje. Ova kompanija ostvaruje porast broja putnika iz godine u godinu. U prošloj je prevezeno preko 3 miliona putnika, a u prva tri meseca ove godine skoro 570.000 što predstavlja povećanje od 14 posto u odnosu na prvo tromesečje u 2017.\nBelaviaE175E195EmbraerNordic Aviation Capital


Iran počeo da ograničava inspekcije IAEA - Istok\nTEHERAN – Iranska državna televizija je danas izvijestila da je Teheran zvanično počeo da ograničava međunarodne inspekcije svojih nuklearnih postrojenja, prenosi AP.\nBajden obećao: Natjeraćemo Rusiju da „plati“ za sve\nPredsjednik Sjedinjenih Američkih Država Džo Bajden izjavio je da će Amerika „natjerati Rusiju da plati“ za svoje postupke. „Za razliku od mog prethodnika, jasno sam ... Read More\nKovid pasoši: Olakšanje ili problem?\nVlade širom svijeta razmatraju eventualno uvođenje takozvanih “kovid pasoša” u borbi protiv pandemije koronavirusa ali i u pokušaju da ponovo pokrenu svoje ekonomije. Oni koji ... Read More\nAmbasador Italije u Kongu poginuo je u napadu na konvoj UN, javila je italijanska agencija Ansa. Mediji javljaju da ima još žrtava. Italijanski ambasador u ... Read More\nNEWER POSTOsumnjičena da je oštetila APIF za 260.000 maraka\nOLDER POST“Niko vam ne smije dati pravo da uništite ERS i Srpsku”


Podrška MSP u IT sektoru – mladibl.com\nPodrška MSP u IT sektoru\n18/03/2021 18/03/2021 mladibl\tbolja uprava, brži ekonomski rast, EGG, IT sektor, mala i srednja preduzeća, MSP, podrška\nU okviru projekta „Boljom upravom do bržeg ekonomskog rasta (EGG)”, koji finansira Vlada Kraljevine Norveške a sprovodi razvojni program Ujedinjenih nacija u BiH (UNDP BiH), objavljen je poziv za iskazivanje interesa.\nRok za podnošenje prijava je 29. mart 2021. godine do 17:00 časova.\nCilj Poziva je da se identifikuju projekti u IT sektoru kojima će se pružiti podrška za:\nunapređenje tehnološke opremljenosti;\nprekvalifikaciju i dokvalifikaciju potrebne radne snage i\nprekvalifikaciju i dokvalifikaciju potrebne radne snage i realizacija investicija usmjerenih na poboljšanju tehnološke opremljenosti (kombinacija dvije predhodne)\nIznos sufinansiranja po projektu iznosi od 21 000 – 42 000 KM (bez PDV-a).\nNa predmetni Poziv mogu se prijaviti IT kompanije koje su registrovane ili imaju registrovanu poslovnu jedinicu na području Banja Luke, Doboja, Gradiške i Modriče.\nCilj projekta „Boljom upravom do bržeg ekonomskog rasta (EGG)” je pružanje podrške privrednom razvoju u ciljanim lokalnim zajednicama i stvaranje pretpostavki za novo zapošljavanje u perspektivnim industrijskim sektorima.\nPreuzeto sa: Ministarstvo za evropske integracije i međunarodnu saradnju\n← Javni poziv za podnošenje prijava za dodjelu bespovratnih sredstava u okviru druge faze projekta Via Dinarica\nLet’s Do It: Kahoot! eko kviz za srednjoškolce →\n12:09 am, July 5, 2022


Naslovnica Društvo Od 2013. do 2018. godine u BiH manje za 19.306 upisanih studenata\nPrema podacima Centra za informiranje i priznavanje dokumenata iz oblasti visokog obrazovanja, u BiH postoji 50 licenciranih visokoškolskih ustanova, dok je na listi akreditiranih visokoškolskih institucija Agencije za razvoj visokog obrazovanja i osiguranje kvaliteta BiH 30 visokoškolskih ustanova, od kojih dvije sa uvjetnom akreditacijom.\nAnaliza Ministarstva tretirala je i problem ranog napuštanja školovanja, a Evropska unija definirala je da su osobe koje su rano napustile školu uzrasta od 18 do 24 godine i to su one koje nisu više u bilo kakvom procesu obrazovanja, a nisu stekli diplomu srednje škole u kojoj je školovanje trajalo duže od dvije godine.\nKada su u pitanju finansijska izdavanja za obrazovanje, za formalno obrazovanje u Federaciji BiH u 2017. godini izdvojeno je 841.304.201 KM. Po nivoima obrazovanja, udio privatnih izdataka u obrazovnim institucijama je bio najviši u visokom obrazovanju (24,5 posto od ukupnih izdataka za visoko obrazovne institucije).\nJavni izdaci za formalno obrazovanje u Republici Srpskoj u 2017. godini iznosili su 407.935.376 KM ili 4,1 bruto domaćeg proizvoda. Ukupno javni, privatni izdaci i sredstva iz inostranstva za obrazovne ustanove u 2017. godini iznosili su 446.799.375 ili 4,4 posto bruto domaćeg proizvoda.\nMinistarstvo civilnih poslova BiH, na kraju ocjenjuje da je u skladu sa evropskim strateškim dokumentima, strategijama i politikama unutar BiH potrebno jačati statistiku u obrazovanju ne samo za potrebne izvještavanja nego i zbog ispravnog i odgovarajućeg razvojnog pravca u procesu djelovanja, odnosno u pogledu donošenja odluka i izrade javnih politika.\nPrethodni članakPoreski obveznici oštetili budžet RS za 3,2 miliona KM\nSljedeći članakUSK: Provjeriti diplome svih u javnom sektoru


Zamenik ministra unutrašnjih poslova Bajram Geci posetio Regionalnu direkciju policije u Peći - Radio Goraždevac\nZamenik ministra unutrašnjih poslova Bajram Geci posetio Regionalnu direkciju policije u Peći\nDirektor Regionalne direkcije policije, pukovnik Sami Šabanaj, zajedno sa svojim saradnicima razgovarao je danas sa vd. zamenika ministra unutrašnjih poslova Bajramom Gecijem i gradonačelnikom Peći. Gazmendom Muhadžerijem, saopšteno je iz Regionalne policije u Peći.\nTokom sastanka u kancelariji regionalne direkcije Geci i Muhadžeri su obavešteni o obavezama Regionalne policije Peći i primeni operativnih planova prema odlukama Vlade Kosova, navedeno je u saopštenju.\nNa ovom sastanku, pukovnik Šabanaj, je ukazao na dodatnu posvećenost policije u regionu Peći, koja radi u produženom radnom vremenu kako bi sprečili i upravljali pandemiju COVID 19. On obavestio prisutne o podršci koju pruža policija ovog regiona u sprovođenju odluka Vlade Kosova. Tokom ovog sastanka rečeno je da je opšta bezbednosna situacija unutar normalnih parametara.\nSastanku u Regionalnoj direkciji policije prethodio je sastanak sa gradonačelnikom Peći Gazmendom Muhadžerijem od kojeg je detaljnije upoznat sa radom i naporima koji se u ovoj opštini ulažu u borbi i upravljanju situacijom pandemije Covid-19. Tokom sastanka razgovarano je i o efektima poslednjih mera koje je preduzela Vlada Kosova i njene institucije u suočavanju sa ovom pandemijom.\nZamenik ministra Bajram Gecaj rekao je čelnicima opštine Peć da će Vlada i njene institucije ostati što bliže u saradnji i koordinaciji za odvijanje aktivnosti vezanih sa suočavanje sa nastalom situacijom.


ZAVIRITE PRVI: Portal Zrenjaninski vas vodi u novu prodavnicu Jysk (Foto)\nU zrenjaninskom Aviv Parku, međunarodni maloprodajni lanac JYSK danas je, u svojoj novoj prodavnici, predstavio najnoviji asortiman vrhunskog nameštaja.\nNameštaj sa danskim potpisom odabran je za sezonu jesen-zima a kupcima će biti dostupan od sutra, od 10 sati, kada prodavnica u Aviv Parku zvanično počinje sa radom na novoj lokaciji u našem gradu.\nKolekciju krase tri različita i inovativna trenda za unutrašnje uređenje koji će svakom domu pružiti dozu luksuza – The Thinker, Creative Mind i Human Nature. Svaki trend kombinuje različite boje i teksture kojima stvara poseban ugođaj u enterijeru.\n– Ove sezone predstavili smo tri jedinstvena stila koja odlično izgledaju zasebno, a jednako dobro funkcionišu i kada se kombiniju međusobno. Veliku pažnju posvetili smo materijalima, bojama i zelenilu pri čemu je vidljiv snažan uticaj skandinavskog dizajna. Uz JYSK proizvode svako može da stvori skladan ugođaj u prostoru – naglašava Zvjezdana Novak, menadžerka JYSK-a za prodaju i marketing.\nUvođenjem ovih trendova, kao i novog koncepta uređenja prodavnica, JYSK planira da nastavi pozitivan rast u Srbiji koji pokazuju ostvareni rezultati u protekloj godini.\n– Prošle sezone zabeležili smo rast prometa u totalu za 18,4 odsto, ali i rast kupaca za 21,7 odsto. Ovi poslovni rezultati koje smo ostvarili govore nam da smo na dobrom putu kojim ćemo ići i dalje. Stoga nam je plan da sledeće godine otvorimo tri nove trgovine, tako da će do kraja 2019. godine JYSK u Srbiji imati ukupno 33 trgovine. To je ujedno i najviši plan za ekspanziju od svih zemalja u regionu. Verujemo našim kupcima, baš kao što oni veruju u nas – ističe Zoran Malešević, retail menadžer JYSK-a za Srbiju.\nTagoviAviv park Aviv Park Zrenjanin JYSK JYSK Zrenjanin\nNa prodaju prizemna četvorosobna kuća na Bagljašu (Foto)\nZbog povećanog obima posla AGRORIT zapošljava pet novih radnika\nStečajni upravnik oglasio novu prodaju fabrike Jugoremedija\nLidl otvara prodavnicu u Zrenjaninu 11. oktobra, kupce očekuju akcijske ponude


Montenegro erlajns - Blic Online\nCrnogorske aerodrome očekuju ozbiljni GUBICI i u 2021.\nAerodromi Crne Gore završili su 2020. godinu sa gubitkom od 10 miliona evra u odnosu na dobit od 14 miliona koju su ostvarili godinu dana ranije. Iz kompanije Aerodromi Crne Gore kažu za podgorički list Dan da će se i ove godine suočiti sa ozbiljnim finansijskim gubicima, budući da je januar 2021. pokazao da će virus korona i dalje imati loš uticaj na poslovanje tog državnog preduzeća.\nPočelo OSNIVANJE nove crnogorske aviokompanije\nUplatom osnivačkog kapitala od četiri miliona evra Vlada Crne Gore je počela postupak osnivanja nove nacionalne avio-kompanije "ToMontenegro D.O.O", saopštio je ministar finansija i socijalnog staranja Milojko Spajić.\nNakon vesti o osnivanju nove avio-kompanije u Crnoj Gori, oglasili su se i potencijalno zainteresovani partneri za taj projekat, pišu podgorički medji.\nCRNA GORA OSNIVA NOVU AVIO-KOMPANIJU Ministar: Trudićemo se da Montenegro erlajnz zadrži najbitnije linije barem još 30\nCrnogorska vlada sutra početi proces osnivanja nove avio-kompanije, izjavio je večeras ministar kapitalnih investicija Mladen Bojanić, navodeći da će se truditi da Montenegro erlajns (MA) zadrži najbitnije linije bar još 30 do 60 dana.\nNEMA DOGOVORA O OPSTANKU MONTENEGRO ERLAJNSA Još bez rešenja za isplate zarada zaposlenima\nPredsednik Sindikata linijskih pilota sastao se danas sa crnogorskim premijerom Zdravkom Krivokapićem i ministrom kapitalnih investicija Mladenom Bojanićem povodom iznalaženja mogućnosti za opstanak aviokompanije Monengreo erlajns, a sastanak je završen bez rezultata.\nDPS: Krivokapić da pronađe rešenje za radnike i putnike Montenegro Erlajnsa\nOpoziciona Demokratska partija socijalista (DPS) saopštila je danas da Vlada Crne Gore hitno mora iznaći rešenje za prevoz putnika Montenegro Erlajnsa, koji su, nakon gašenja te kompanije, prepušteni sami sebi po evropskim aerodromima, u vremenu pandemije korona virusa.\n“Montenegro erlajns” više ne leti i letelice aviokompanije su prizemljene nakon 23 godine rada. Dok iz kompanije javljaju da u celosti obustavljaju planirani saobraćaj, srpska kontrola leta se sinoć oprostila od posade aviona “Montenegro erlajnsa” koji je sinoć odleteo za Podgoricu.\nNakon što je avion “Montenegro erlajnsa” iscrtao srce na nebu iznad Crne Gore, tokom jučerašnjeg leta od Podgorice do Beograda, neki građani su kritikovali pilota zbog neracionalnog trošenja goriva.


Pružićemo maksimum protiv Norveške\nČetvrtak, 4. oktobar 2018. 17:16\nJuniorske reprezentativke Bosne i Hercegovine odradile su danas u Etno selu Stanišići posljednji trening pred meč drugog kola grupe 4 kvalifikacija za Evropsko prvenstvo protiv Norveške.\nSelektor Dragan Jevtić ističe da će ekipa dati sve od sebe u sutrašnjem susretu:\n„Norveška je favorit u grupi. Gledali smo snimak njihove utakmice sa Gruzijom gdje su pokazale nadmoć i pobijedile sa 7:0. U ova dva dana smo uspjeli da podignemo igračice nakon poraza od Češke Republike i ono što možemo obećati je da će i sutra naše reprezentativke pružiti maksimum i boriti se kao u prethodnom susretu. Radimo u dobroj atmosferi, vratili smo samopouzdanje i pokušaćemo da pariramo favorizovanom protivniku.“\nNapadačica Marija Damjanović je izjavila:\n„Pružićemo jak otpor ekipi Norveške. Svjesni smo da je to kvalitetna reprezentacija, ali ćemo dati sve od sebe da ostvarimo što bolji rezultat. One će sigurno vršiti presing na našu zadnju liniju, ali sa mirnim pasom možemo to riješiti.“\nSlično razmišlja i igračica sredine terena Đula Velagić:\n„Znamo šta nas čeka sutra, teška utakmica protiv jake ekipe. Moraćemo da budemo skoncentrisane svih devedeset minuta jer timovi poput Norveške kažnjavaju i najmanju grešku. Moramo se boriti i igrati jako kako bismo došli do što boljeg rezultata.“\nUtakmica BiH-Norveška na programu je sutra u 15:00 sati u Etno selu Stanišići, dok će se u isto vrijeme u Ugljeviku sastati Gruzija i Češka Republika.


Sindikat: Ne sme se prodavati Telekom Srbije\nVesti izvor: Kamatica, Press, Beta\nPredsednik Sindikata Telekoma Srbije Miroslav Joksimović kaže da je taj sindikat protiv prodaje Telekoma, jer bi dobijena cena bila manja nego prilikom poslednjeg pokušaja prodaje.\n- Ne želimo da se sad, naročito u ovoj krizi, prodaje Telekom. Prošli put je dobijene niska cena, a sad bi, po našem mišljenju, bila još niža - rekao je Joksimović.\nOn je rekao da je vrednost Telekoma Srbije poslednjih godina pala zbog svetske ekonomske krize, ali je istakao da ta kompanija ima potencijal da posle krize dostigne mnogo višu vrednost.\nPrecizirao je da je pre 2008. godine najveća domaća telekomunikaciona kompanija vredela preko četiri milijarde evra, a da je prošle godine procenjena cena za prodaju bila 2,45 milijardi i istakao da je "prodaja pukla jer nije mogla da se dobije tražena cena".\n- To je najbolje rešenje da se vidi tržišna vrednost i da se vidi da li uopšte treba prodavati Telekom. Tržište će pokazati da li naše akcije vrede ili ne vrede i koliko vredi Telekom - rekao je on.


Ericsson Nikola Tesla d.d. - Pregled rješenja\nKao globalni lider u mobilnoj tehnologiji, Ericsson unaprjeđuje mobilno zdravstvo osiguravajući platformu m-zdravstva koja omogućuje isporuku novih zdravstvenih usluga pojedincima, tvrtkama i društvu u cjelini.\nKoristeći najbolje Bluetooth, medicinske senzore, EMH gateway i EMH backend sustav, medicinski podaci pacijenata postaju dostupni medicinskom osoblju, bez obzira na lokaciju i vrijeme.\nEMH rješenje se sastoji od više komponenti koje uključuju komplet za pacijenta, sustav poslužitelja i aplikacije. Komplet za pacijenta (PU) se sastoji od jednog ili nekoliko medicinskih senzora, Android aplikacije na pametnom telefonu i popratnog pribora (punjač, baterije i pribor senzora).\nMjerenja sa senzora se preko Bluetooth sučelja odašilju prema sustavu poslužitelja dostupnih putem mobilne mreže, a liječnik pristupa sustavu poslužitelja i pregledava podatke o pacijentu koristeći aplikaciju namijenjenu liječniku.


VIJEĆE RODITELJA PISALO MINISTRICI: OMOGUĆITE SVOJ DJECI ISTE TEHNIČKE USLOVE ZA ONLINE NASTAVU | Hayat.ba\nVIJEĆE RODITELJA PISALO MINISTRICI: OMOGUĆITE SVOJ DJECI ISTE TEHNIČKE USLOVE ZA ONLINE NASTAVU\nVijeće roditelja Kantona Sarajevo uputilo je jučer ministrici predškolskog, osnovnog i srednjeg obrazovanja u Vladi KS Naidi Hota-Muminović dopis u kojem traže razumijevanje za probleme s kojima se roditelji suočavaju tokom provođenja online nastave.\nKako kažu, imajući u vidu da je u posljednjih sedam dana u velikoj mjeri došlo do povećanja broja zaraženih i oboljelih građana od koronavirusa i značajnog pogoršanja ukupne epidemiološke situacije u KS, te saznanja da je Krizni štab KS donio mjere obustave odvijanja nastave u osnovnim i srednjim školama na području KS, a samim tim i obustavu rada produženih boravaka, upućujemo od ministrice traže da Vladu KS upozna sa njihovim zahtjevima.\nNa osnovu apela roditelja, insistiramo da se produženim boravcima, gdje oni postoje, apsolutno omogući normalan rad uz maksimalno provođenje mjera zaštite djece i uposlenih. Obrazloženje za ovaj zahtjev je činjenica da veliki broj roditelja prije svega nema gdje ostaviti svoju djecu zbog obaveza prema poslodavcima, kao i da djeca razredne nastave nisu u mogućnosti samostalno pratiti online nastavu. Ukoliko ne izađete u susret ovom zahtjevu, insitiramo da se roditeljima (jednom od roditelja) te djece omogući plaćeno odsustvo u skladu sa odredbama člana 81, Zakona o radu FBIH”, kažu iz Vijeća roditelja.\nDodali su da su svjedoci da prilikom potpunog modela online nastave za razrednu nastavu u nekim školama se ista realizira putem viber grupa ili aplikacija koje nisu u okviru platformi predviđenih Metodologijom rada u online okruženju.\nMolimo Vas da se na to obrati posebno pažnja i da učenici razredne nastave koji prelaze u aktivni online imaju što je moguće kvalitetniju online nastavu (apelirati na menadžmente da se omoguće STEM učionice, korištenje pametnih tabli, češći meet itd). Molimo vas također da pokušate sa menadžmentima škola pronaći najbolje načine u organizaciji radnog vremena nastavnika razredne nastave vodeći računa da roditelji mogu biti prisutni pri izvođenju nastave za iste u nižim razredima, i na taj način pruže potrebnu podršku svojoj djeci”, dodaju iz Vijeća roditelja.\nIstiču da zahtjievaju razumijevanje za tehničku opremljenost, odnosno neopremljenost učenika u punom kapacitetu od svih koji su dijelom obrazovnog sistema u online modelu kao i punu podršku kako nadležnog Ministarstva tako i menadžmenta škola da se svoj djeci omoguće približno isti uvjeti za rad u tehničkom smislu.\nTakođer Vas molimo da za učenike koji nastavu pohađaju po IPP i imaju asistente u nastavi omogućite aktivan rad asistenta sa njima koji će biti u dogovoru sa roditeljima djece u njihovom najboljem interesu. – Centri i Zavodi za specijalno obrazovanje i odgoj djece te Internati koji rade u sklopu istih, da obavezno ostanu što duže u dosadašnjem modelu koji ste i Odlukom predvidjeli jer samo tako je u najboljem interesu djece koji pohadaju iste”, ističe se u zahtjevu roditelja.\nPodcrtali su da Odluku o neodržavanju eksterne mature za završne razrede osnovne škole Ministarstvo donese sto prije. “Pandemija koja je donijela mnoge promjene za ovu generaciju te u cilju očuvanja njihovog mentalnog zdravlja u ovome trenutku isto smatramo neophodnim”, zaključak je liste zahtjeva roditelja.


A sad „tuđe bitke“: Kako je Podgorica obmanula vojnike pre ulaska u NATO - Sputnjik Srbija\n11:45 13 Avgust 2020\nA sad „tuđe bitke“: Kako je Podgorica obmanula vojnike pre ulaska u NATO\n17:54 17.05.2019 (osveženo 17:10 31.05.2019) Preuzmite kraći link\nCrna Gora se nalazi na pragu usvajanja novog zakona o Vojsci koji predviđa prestanak službe za sva vojna lica koja odbiju učešće u NATO misiji u inostranstvu.\nCrnogorski ministar odbrane Predrag Bošković pojasnio je da su za Crnu Goru propisani novi zadaci po ulasku u NATO, na način što pored ostalih obaveza, vojna lica imaju obavezu da brane i ostale članice NATO-a, pa će ubuduće njihovo odbijanje učešća u međunarodnim snagama u inostranstvu biti jedan od glavnih uslova za prestanak službe u Vojsci Crne Gore.\nTokom žučne rasprave u Skupštini, od dijela crnogorske opozicije čula se ključna primjedba da parlamentarna većina sada uvodi obaveznost da svako vojno lice u Crnoj Gori mora pod prijetnjom otkaza učestvovati u ratnim operacijama, ali ovog puta ne u onima koje propisuje narodna Skupština, već štab NATO-a u Briselu.\nTajno uvo Crne Gore: Zahuktan specijalni rat „unutar porodice“\nPo ko zna koji put otvorilo se pitanje da li je ulaskom u NATO narod u Crnoj Gori obmanut kada mu je tokom NATO kampanje obećavano da nakon ulaska u Alijansu Crna Gora neće biti primorana da bije „tuđe bitke“. Takođe, na svjetlo dana izašla je i činjenica da u Vojsci Crne Gore ni izbliza nema dovoljan broj dobrovoljaca za odlazak na strana ratišta.\nZa profesora filozofije i kolumnistu Stefana Đukića, takav razvoj događaja uopšte nije neočekivan. On podsjeća da NATO nije dobrovoljni klub i mjesto u koje se ide bez obaveza, te da je Crna Gora samim članstvom u Alijansi preuzela određene obaveze — prije svega novčane, a sada i one u ljudstvu.\n„Bilo je rečeno da neće biti nikakvog primoravanja i da će u misije moći da ide ko hoće, pretpostavljam zato jer su naši čelnici smatrali da će zbog mogućnosti bolje zarade biti dovoljno dobrovoljaca za svaku moguću misiju. Međutim, pokazalo se da nije tako, jer ne želi svako da ide u Letoniju, Irak, Avganistan ili na Kosovo…“, kaže Đukić za Sputnjik.\nOno što je ključno, prema njegovim riječima, jeste da se još jednom ispostavilo da su riječi iz pro-NATO kampanje bile neistinite kada se govorilo da niko neće primoravati crnogorske vojnike da odlaze na strana ratišta.\n„Ako ćemo da budemo članovi, moramo da učestvujemo i da ratujemo. Svaki NATO rat je i naš rat i samim tim ti vojnici i ljudi koji su odabrali taj poziv iz ljubavi prema domovini i tom pozivu, sada će morati da učestvuju u ofanzivnim ratovima protiv drugih potlačenih naroda, jer na kraju, NATO u suštini i jeste savez bogatih protiv siromašnih“, kaže Đukić i dodaje da u primoravanju crnogorskih vojnika da učestvuju u NATO misijama ima i određenih elemenata kršenja ljudskih prava.\n„Očigledno da postoje kršenja ljudskih i ustavnih prava naših građana u smislu da samim tim što su vojnici moraju da idu u NATO misije, iako to ne žele, jer će izgubiti posao. To je određena vrsta ucjene i kršenja ljudskih prava, jer se radi o primoravanju ljudi da biraju između svoje egzistencije ili ofanzivnih ratova“, kategoričan je Đukić.\nKomentarišući implikacije novog zakona o Vojsci, portparol Nove srpske demokratije (NSD) Marko Kovačević podsjeća da je jedna od glavnih referendumskih krilatica crnogorskih separatista iz 2006. godine paradoksalno bila da vojnici iz Crne Gore nikada više neće ratovati za tuđe interese, misleći pritom na pomoć koju su pružali srpskom narodu u Republici Srpskoj i na rat protiv NATO 1999. godine.\n„Takođe, i priča prije ulaska u NATO je bila da će se u inostrane misije odlaziti po principu dobrovoljnosti. Vidimo, međutim, po duhu odredbi novog zakona, da u skladu sa tim principom Crna Gora ne može na dobrovoljnoj osnovi da skupi ni minimalan broj vojnika koji bi u određenim formacijskim jedinicama bili slati u NATO misije. Ako to uporedimo sa brojem dobrovoljaca i rezervista iz Crne Gore u ratovima devedesetih godina prošlog veka, vidimo da su građani Crne Gore jasno znali da odrede kada se ratuje za naše, a kada za tuđe interese“, primjećuje Kovačević.\nUpravo zbog toga naš sagovornik smatra da se sada uvodi princip obaveznosti učešća u međunarodnim snagama NATO-a, koje su 1999. godine bombardujući Srbiju i Crnu Goru pokazale kakva očekivanja od njih mogu imati građani onih zemalja gdje oni dolaze.\n„U Vojsci Crne Gore radi veliki broj časnih i poštenih ljudi, koji bi sjutra bili spremni da brane svakoga od nas, ali koji nisu spremni, jer nose u sebi vojničku čast svojih predaka, da idu po svijetu i podržavaju ubijanje djece i civila. Ova država ih na to tjera, a ja im ovim putem poručujem da izdrže jer će i ovo proći, a oni će imati priliku da operu svoj obraz i budu dostojni naslednici svojih djedova“, zaključuje Kovačević za Sputnjik.


SAVJET MINISTARA BIH: Usvojen nacrt plana hitnih mjera u vezi sa ilegalnim migrantima, potvrđen interes za učešće BiH u programu EU "Pravosuđe"\nSavjet ministara Bosne i Hercegovine usvojio je nacrt plana sa prijedlogom mjera koje treba da budu hitno preduzete sa fokusom na nezakonite migrante i propusnost granice, kojom se, kako je rekao ministar bezbjednosti BiH Dragan Mektić, predviđa i mogućnost zatvaranja granice BiH.\nNacrt plana sadrži paket hitnih mjera prioritetno usmjerenih na osiguranje bolje kontrole granice, efikasniju borbu protiv nezakonitih migracija na teritoriji BiH, realizovanje sporazuma o readmisiji, te jačanje readmisijskih i kapaciteta u području azila, kao i intenzivnije aktivnosti za sprečavanje krijumčarenja migrantima.\nMektić je rekao da pojedine države u okruženju puštaju migrante da olako dolaze do BiH, te da naša zemlja na neki način postaje "žrtva migrantske krize".\n"Usvojili smo nacrt ovog plana. Vjerovatno je da će biti i nekih korekcija u samom planu, ali je suština u tome da ćemo se isključivo fokusirati na granicu, odnosno mogućnost njenog zatvaranja", rekao je Mektić.\nOn je dodao da očekuje da će veliki broj migranata iz Srbije krenuti u BiH, jer je, prema njegovim riječima, Srbija ovih dana raspustila svoje imigracione centre.\nMektić je pozvao sve institucije i nivoe vlasti u BiH da pomognu u rješavanju ovog problema.\n"Problem moramo rješavati u koordinaciji i na svim nivoima zajedničkim naporima", naveo je Mektić i naglasio da BiH neće dozvoliti da bude žrtva neodgovornog ponašanja bilo koje zemlje kada je riječ o problemu migrantske krize.\nKad je riječ o zbrinjavanju postojećih migranata u BiH, Mektić je rekao da je dogovoreno uklanjanje šatorskog naselja iz Sarajeva, te obezbjeđivanje takvih kapaciteta da se onemogući migrantima da borave u parkovima i na ulicama gradova, već u centru koji je za to namijenjen.\nNije isključeno ni da će migranti biti prisilno prebacivani u centre, jer postoji mogućnost da im se promijeni status azilanta-ilegalnog migranta, te da im se ograniči kretanje i stavljanje pod nadzor, rekao je Mektić.\n"Ne možemo dozvoliti da oni ne poštuju zakone ove zemlje", istakao je Mektić, te dodao da očekuje da dopunjen i dorađen izvještaj bude potvrđen na narednoj sjednici.\nNa sjednici Savjeta ministara bilo je riječi i o smještaju Agencije za identifikaciona dokumenta, evidenciju i razmjenu podataka BiH, ali konačna odluka nije donesena.\nTokom sjednice Savjet ministara je prihvatio i Izjavu podrške digitalnoj agendi za Zapadni Balkan, koju će Ministarstvo komunikacija i prometa dostaviti Predsjedništvu BiH, a za bh. potpisnika predložen je predsjedavajući Predsjedništva BiH.\nSavjet ministara BiH potvrdio je interes za učešće BiH u programu Evropske unije "Pravosuđe", koji je usmjeren na dalji razvoj evropskog područja pravde, koji se zasniva na uzajamnom priznavanju i povjerenju država članica razvijanjem pravosudne saradnje u građanskopravnim i krivičnopravnim pitanjima, a takođe se podržava i djelovanje EU-a na području suzbijanja upotrebe i prometa drogama.\nIZVOR: Vebsajt VHRT, 15.05.2018.


Kamberi u Skupštini: Za Albance nema mesta ni u sudovima u Preševu i Bujanovcu - Bujanovačke\nPočetna BOŠ Kamberi u Skupštini: Za Albance nema mesta ni u sudovima u Preševu i Bujanovcu\nKamberi u Skupštini: Za Albance nema mesta ni u sudovima u Preševu i Bujanovcu\nBujanovačke15. dec 2021.BOŠ, DRUŠTVO, NASLOVNA, POLITIKA0\nBujanovac, 15. decembar 2021. Narodni poslanik iz Bujanovca Šaip Kamberi tvrdi da se Albancima uskraćuje pravo na zapošljavanje u pravodsudnom sistemu Srbije.\nKamberi je sa sednice Skupštine Srbije u utorak ministarki pravde Maji Popović uputio pitanje kada će Albancima biti omogućeno da se zapošljavaju u Sudu za prekršaje u Preševu, Osnovnom sudu u Bujanovcu i Osnovnom tužilaštvu u Vranju, koje pokriva i teritoriju Osnovnog suda u Bujanovcu, pozivajući se na član 77, stav 2 Ustava Republike Srbije.\n-Visoki savet sudstva je 14. oktobra dao saglasnost na predlog kandidata koji se prvi put bira za sudiju Suda za prekršaje u Preševu. Ovom odlukom za sudiju je predložen kandidat Igor Nikolić, samostalni saradnik Službe za katastar iz Vranja. Ništa ne bi bilo neobično u ovoj odluci da među kandidatima koji su konkurisali za isto mesto nije bilo kandidata albanske nacionalnosti sa položenim pravosudnim ispitom ili završenom Pravosudnom akademijom, i da se ne radi o Sudu za prekršaje koji se nalazi na teritoriji opštine sa preko 90 odsto albanskog stanovništva – rekao je Kamberi.\nPodsetio je da Ustav Republike Srbije, stavom 2. člana 77. garantuje pravo manjina na „odgovarajuću zastupljenost u radu u državnim i javnim ustanovama”.\n-Ovakva politika zapošljavanja u pravosudnom sistemu, kojom se uskraćuje pravo Albancima na integraciju, nije ni u duhu člana 77 Ustava Srbije, niti u duhu preporuka Visokog komesara OEBS-a – poručio je Kamberi.\nZaključio je da kredibilitet institucija zavisi od poverenja koje građani imaju u te institucije, dok poverenje građana u državne institucije u multietničkim sredinama, pre svega, zavisi od angažovanja predstavnika nacionalnih manjina u tim institucijama.\nTAGpravodsudni sistem prekršajni sud preševo Šaip Kamberi sudije zapošljavanje\nPrevious PostOtkazana poseta kosovske ministarke Bujanovcu Next PostJoš jedan dan bez korone u Bujanovcu


četvrtak, 4. avgust 2016. 13:50h\nŽiri u sastavu Goran Maksimović, Živorad Nedeljkovići Dragan Barjaktarević je svoju odluku obrazložio time da je pesnikinja Gordana Đilas, poznata kao jedna od najznačajnijih savremenih stvaralaca na srpskom jeziku sa poetikom koja se naslanja na pesničke tokove bliske lirskim opredeljenjima Radeta Drainca.\nPo konkursu za „Drainčevu nagradu“ pristigle su 52 knjige poezije objavljene u 2015. godine na srpskom govornom području. Stručni žiri je suzio izbor na 10, a među njima na kraju izabrao knjigu pesama Gordane Đilas. Pesnikinja je izrazito samostalna i duboko uronjena u najsloženije tajne čovekovog bića, zahvaljujući čemu ostvaruje harmoniju između unutrašnjih lirskih uvida i stvarnosti, iskazanu bogatim pesničkim jezikom – obrazložio je odluku član žirija Dragan Barjaktarević.\nPrema njegovim rečima, nagrada će dobitnici biti uručena na 47. po redu Drainčevim susretima pesnika, koji se u Prokuplju i Toplici održavaju od 29. do 31. avgusta ove godine.\nOčekuje se da susrete posete i neki od dosadanjih dobitnika ovog velikog priznanja za poeziju.


Kosovska policija saopštila da je riječ o sukobu sa kriminalnim grupama: Srbin teško ranjen, Vučić stigao u Rašku | Standard\nKosovska policija saopštila da je riječ o sukobu sa kriminalnim grupama: Srbin teško ranjen, Vučić stigao u Rašku\nSrećko Sofronijević (36) iz Zvečana, ranjen je nakon što su jutros pripadnici kosovske policije upali na sjever Kosova, u toku akcije sprječavanja krijumčarenja.\nSpecijalne jedinice kosovske policije upale su jutros u opštine na sjeveru KiM u sklopu, kako su saopštili, akcije protiv šverca.\nKako prenosi Nova.rs, odmah po njihovom dolasku, Kosovskom Mitrovicom su odjeknule sirene za uzbunu, a građani su izašli na ulice.\nU akciji je, kako su prenijeli lokalni mediji, teško ranjen Srećko Sofronijević (36) iz Zvečana, koji je upucan. Iz Kancelarije za Kosovo rekli su da ima „na desetine povrijeđenih“.\nZatim je dolazak u Rašku najavio predsjednik Srbije Aleksandar Vučić.\n”Kosovska policija saopštila je da se u Kosovskoj Mitrovici sukobila sa „kriminalnim grupama“. Nakon nekoliko sati akcije, kosovske snage počele su povlačenje iz Mitrovice”, piše Nova.rs.\nOko 14:40 Aleksandar Vučić je stigao u Rašku, a za njim su krenuli i ministar odbrane Srbije Nebojša Stefanović i načelnik generalštaba Vojske Srbije Milan Mojsilović.\nFOTO Sofronijević u teškom stanju\nSrećko Sofronijević koji je ranjen danas tokom upada specijalnih jedinica kosovske policije na sjeveru Kosovske Mitrovice, nalazi se u teškom stanju nakon operacije u kojoj mu je iz tijela odstranjen metak kojim je upucan kod Zvečana.\nPrema posljednjim informacijama, Sofronijević je poslije operacije bio u stabilnom stanju.\nŠef diplomatije Evropske unije Žozep Borel pozvao je da se hitno prestane sa nasiljem na sjeveru Kosova.\nKosovka policija: Sukobili smo se sa kriminalnim grupama\nKosovska policija izdala je saopštenje u kom se navodi da situacija na sjeveru KiM deeskalirala, a navodi se i da je uhapšeno osam osoba.\n„Završena je policijska operacija u regionu Prištine, Peći, Južne Mitrovice i Severne Mitrovice. Povrijeđeno je šest policajaca, od toga pet Albanaca i jedan Srbin. Dok je u svim drugim regionima policijska operacija prošla bez problema, u Sjevernoj Mitrovici organizovano su se okupile kriminalne grupe, napravile blokade na putevima sa raznim prevoznim sredstvima, koristile gasne boce, šok bombe, vatreno oružje i ručne bombe, sa ciljem ometanja i napada na carinu i policajce koji su bili na dužnosti“, navodi se u saopštenju Kosovske policije.


Ugovori za stalno za jos 75 gerontodomaćica, cilj veće plate (FOTO) - EMBARGO 011\nVesić je naglasio da je njihov posao veoma važan za građane Beograda, a da će novim ugovorima imati pravo na bolovanje, odmor, radni staž…\n„Na taj način smo im obezbedili sigurnost koju do sada nisu imale. Ove žene primaju iznos minimalca koji je trenutno oko 32.000, a to nije novac koji je dovoljan kako bi one mogle da rade“, rekao je Vesić u Starom dvoru gde su uručeni ugovori.\n„Sutra ili prekosutra ću uputiti predlog nadležnom Ministarstvu da se povećaju koeficijenti za gerontodomaćice, jer imamo novca u budžetu za to, treba samo da nam dozvole i to ćemo sigurno uraditi“, rekao je Vesić.\n„Njihov rad vrednujemo kroz povećanje plata, jer te žene to zaslužuju“, rekao je Vesić.\n„Kako bi prošle adekvatnu obuku koja je besplatna za uslugu pomoć u kući i kako bi najbolji kandidati bili primljeni na posao“, precizirala je Stanisavljević.\n„Nama je plan da do kraja godine sve ove tri opštine krenu sa pružanjem ove usluge, tako da će ceo Beograd biti pokriven“, rekla je gradska sekretarka i uputila veliku zahvalnost zaposlenima na požrtvovanosti.\n„Gerontodomaćice imaju letnje i zimske radne uniforme koje im obezbeđuje Grad Beograd i u budućnosti će se širiti ta usluga“, naglasila je Stanisavljević.\n„Omogućili smo da se zahtevi podnose i onlajn, a socijalni radnici odlaze kod korisnika, prave zabelešku i nakon toga se ta molba prosleđuje Gerontološkom centru Beograd“, pojasnila je Stanisavljević.\n„Poslednjih godina naš rad je izuzetno prepoznat. Nikada nismo imali podršku Grada kao sada, sistematski pregledi spasili su nam živote“, poručila je Paunović.\nVESIĆ U LEŽERNOJ VOŽNJI KROZ BEOGRAD: Svi autobusi, trolejbusi i tramvaji u toku jednog dana prođu oko 330.000 kilometara – TO ZNAČI DA NAŠ GSP OSAM PUTA OBIĐE PLANETU U DANU!


► SRS: Pomagaćemo na sve načine borbu za istinu srpskih policajaca optuženih za\nZamenik predsednika Srpske radikalne stranke (SRS) Nemanja Šarović izjavio je danas, uoči nastavka suđenja za ratni zločin nad muslimanskim civilima u selu Kravica kod Srebrenice 1995. godine, da će srpski radikali "na sve načine" pomagati "borbu za pravdu i istinu" osmorice pripadnika MUP-a Republike Srpske koji su optuženi za taj zločin.\nŠarović je ispred zgrade Specijalnog suda u Beogradu rekao da će SRS nastaviti borbu za otkrivanje istine o svim zločinima koji su desili u ratovima 90-ih na prostoru bivše Jugoslavije kao i da će se zalagati da zločinci budu kažnjeni a da oni koji su nevini, budu oslobođeni.\n"Takav je slučaj srpskih policajaca koji su optuženi za zločin nad muslimanima i srpski radikali će na sve načine pomagati njihovu borbu za pravdu i istinu", kazao je Šarović a preneo SRS.\nZa ratni zločin protiv civilnog stanovništva u Kravicama optuženi su Nedeljko Milidragović, Aleksa Golijanin, Milivoje Batinica, Dragomir Parović, Aleksandar Dačević, Boro Miletić, Jovan Petrović i Vidoslav Vasić.\nPo optužnici, oni su, zajedno s nepoznatim pripadnicima Specijalne brigade Republike Srpske, u halama Zemljoradničke zadruge i oko njih, u mestu Kravica u julu 1995. učestvovali u ubistvu više stotina Bošnjaka.\nVršilac dužnosti predsednika Vrhovnog kasacionog suda Dragomir Milojević izjavio je danas da je iz Osnovnog suda u Brusu stigao zahtev za izmeštanje suđenja nekadašnjem predsedniku te...\nPredsednik Srbije Aleksandar Vučić odrekao se predsedničkog imunuteta u procesu koji se protiv njega vodi po tužbi lidera Narodne stranke Vuka Jeremića ali je sudija u tom predmetu, kako...


Pripreme za projekat „Strunarenje“ | M novine Sremski informativni portal\nM novine Sremski informativni portal > Kultura > Pripreme za projekat „Strunarenje“\nJedina institucija kulture u iriškoj opštini, Srpska čitaonica, glavni je partner Fondacije „Novi Sad 2021 – Evropska prestonica kulture“ na teritoriji Srema. Najstarije čitalište u Srba sarađuje još od 2015. godine sa ovom Fondacijom, a kroz tu saradnju, do sada je realizovano više zapaženih projekata, kao što su „Fan klub ’Navijači kulture’“ i „Povratak u budućnost – Šetnje kroz nasleđe“.\nPrema, doduše još nezvaničnim podacima, projekat „Evropska prestonica“ se zbog pandemije, pomera za 2022. godinu. Ovo odlaganje ostavlja Srpskoj čitaonici više vremena za pripremu najambicioznijeg projekta u oblasti kulture koji se planira na teritoriji iriške opštine. Reč je o projektu koji se radi u saradnji sa Muzikološkim institutom Srpske akademije nauka i umetnosti, planinarima i guslarima, a blagoslov za „Strunarenje“ je dao i vladika sremski Vasilije.\nProgram će se realizovati tokom jula i avgusta 2022. godine, kada će se organizovati planinarske ture do fruškogorskih manastira. U manastirima će planinare i druge goste čekati umetničko-edukativni program, kao i mali sajam proizvođača vina, meda, suvenira, pekarskih proizvoda…\nU centru pažnje biće guslari i to iz dva razloga – gusle se od 2018. godine nalaze na UNESKO listi kao zaštićeni element nematerijalne kulturne baštine srpskog naroda, a drugi je „Slepačka akademija“, neformalna guslarska škola koja je u Irigu postojala tokom 18. i 19. veka.\nKruna ovog projekta će biti trodnevni međunarodni naučni simpozijum „Epske tradicije sveta“, koji će se održati u Mihizovoj rodnoj kući. Glavni organizator simpozijuma će biti Muzikološki institut Srpske akademije nauka i umetnosti.\n– Razmena iskustava naučnika iz različitih krajeva sveta bi bila osnov za unapređenje aktivnosti na nacionalnim nivoima, ali i doprinos analizi rezultata implementacije Konvencije UNESKO-a, kao najznačajnijem projektu očuvanja kulturnog nasleđa sveta. Srpska čitaonica očekuje neophodnu podršku za realizaciju ovog projekta od iriške Opštine, ali i ljudi koji se bave turizmom, kao i u prethodnim slučajevima – kaže Avakum Kvas, menadžer projekta „Strunarenje“.


Bulatović preuzeo kormilo Radničkog – Veliki Park\nNakon razlaza sa dosadašnjim šefom stručnog štaba Kobiljskim, ostalo je upražnjeno najodgovornije mesto. Agilno rukovodstvo OK Radnički je u kratkom vremenskom roku preduzelo korake i povuklo, čini se pravi potez angažovanjem prekaljenog i iskusnog stručnjaka.\nNakon prethodne, turbulentne nedelje u ovu ulazimo sa lepim vestima. Uspeli smo da sklopimo dogovor sa novim šefom struke. Radi se o Željku Bulatoviću, stručnjaku koji po svim parametrima ispunjava naše zahteve, od koga pre svega očekujemo da svojim iskustvom i autoritetom sprovede u delo sve ono što smo zacrtali na početku sezone.\nBulatović je trenerskim pozivom počeo da se bavi u rodnom Kraljevu u ekipi Ribnice, a u bogatoj karijeri je predvodio i Partizan, Crvenu zvezdu, kao pomoćni trener selektora ženske reprezentacije Srbije Terzića radio je u Omsku (Rusija), Trgovištu (Rumunija), Voleru (Švajcarska), Dinamu (Rusija), Fenerbahčeu (Turska) i kao prvi trener u Dinamu iz Moskve. Šest godina je bio prvi asistent Igoru Kolakoviću u reprezentaciji Srbije.\nVeoma sam zadovoljan što sam postao trener Radničkog i smatram da ekipa ima kvalitet i potencijal da ostvari zacrtane ambicije, a na nama u stručnom štabu je da sa ljudima iz kluba i igračkim kadrom sprovedemo to u delo. Poslednjih 15 godina Radnički se nalazi u vrhu srpske odbojke i zadovoljstvo je raditi u ovakvom klubu, izjavio je novi šef struke Željko Bulatović, a onda se nadovezao:\nRadnički u svom sastavu ima igrače kadre za najviše domete. Poznajem određeni broj momaka, sa ostalima ću se kroz rad upoznati i trudićemo se da stvorimo prepoznatljiv stil igre svojstven kvaltetu ekipe koji posedujemo i da nakon perioda upoznavanja i prilagođavanja pružimo vrhunski nivo koji se od nas i očekuje.\nNovina je i da će pored pomoćnog trenera Nemanje Opačića, stručni štab u narednom periodu pojačati i Aleksa Brđović, sin proslavljenog Dejana Brđovića.\nNovi stručni štab će danas biti predstavljen igračima, kada će održati i prvi trening.\nCategories:\tDruštvo, Kragujevac, Sport, UDARNO-NASLOVNA SLAJDER, Vesti\t/ No Responses / by Milan 29 новембра, 2021


FILMSKI PROGRAM U DKC-u U DRUGOJ POLOVINI 2018. | Kulturni centar Beograda\nFILMSKI PROGRAM U DKC-u U DRUGOJ POLOVINI 2018.\nPosle uspešno završenog prvog dela tekuće 2018. godine sredinom jula, Dvorna Kulturnog centra počinje jesenju filmsku sezonu u ponedeljak, 27 avgusta. Tog dana će se održati beogradska premijera dokumentarnih filmova koje će studenti filmskih škola iz celog sveta snimati tokom 13. po redu tronedeljnog Međunarodnog studentskog filmskog kampa „Interakcija 2018“, u organizaciji Nezavisnog filmskog centra „Filmart“ iz Požege. Kulturni centar je prijatelj ovog kampa od njegovog osnivanja 2006 godine.\nDrugo po redu izdanje „Dana izraelskog filma“ biće održano od 20. do 23. septembra. Gledaoci će imati prilike da vide neke od izuzetnih filmova ove vrlo osobene kinematografije koja figurira već dugo kao jedna od najjačih u svetu. Biće zastupljeni filmovi koji su svoju premijeru imali na festivalima u Kanu, San Sebastianu, Karlovim Varima, Veneciji, Cirihu, Filadelfiji, Čikagu.\nU septembru će biti održana i promocija i prezentacija dugo najavljivane i očekivane serije Jutro će promeniti sve producentske kuće „This and That“ u saradnji sa Radio Televizijom Srbije i uz prisustvo reditenja i glumaca iz serije.\nU oktobru nas u Kulturnom centru Beograda najpre očekuju tradicionalni dani novog nemačkog filma, GeteFest 2018, od 11. do 16. oktobra. Pokrovitelj i glavni organizator festivala je kao i uvek Gete insitut u Beogradu. Gledaoci će imati prilike da vide neke od nejrelevantnijih savremenih filmova iz jedne od najinteresantnijih evropskih i svetskih kinematografija.\nNedugo posle Gete festa, a kao svojevrsni „filmski uvod“ u Sajam knjiga, biće održan Ferante dan, 20. oktobra, posvećen dokumentarnim filmovima o zagonetnom, svetski poznatom fenomenu književnice koja stvara pod imenom Elena Fernate, uz dodatnu projekciju igranog filma nastalog po jednom od njenih romana. Posetioci bioskopa moći će da ekskluzivno kupe tek izašli, četvrti deo njene napolitanske tetralogije.\nOd 8. do 13. novembra u Dvorani Kulturnog centra Beograda odvijaće se festival Slobodna zona, koji počinje dan ranije u Kombank Areni. Tradicionalno, poslednji dan festivala u Dvorani Kulturnog centra biće rezervisan za filmove na bis. Očekuje nas mnogo zanimljivih igranih i dokumentarnih filmova iz Evrope i sveta.\nI najzad, kao velika završnica godine sledi Festival autorskog filma, koji će se održati od 23. novembra do 1. decembra, u organizaciji distributerske kuće Megacom. Takođe tradicionalno, publika će na ovom festivalu imati prilike da vidi neke od najvažnijih filmskih ostvarenja sa festivala u Berlinu, Kanu, Karlovim Varima, Lokarnu, Veneciji, San Sebastijanu, Sandensu, Torontu, Palm Springsu. Poslednji dan će, kao i do sada, biti rezervisan za filmove na bis.\nOčekuje nas vrlo bogata filmska jesen ispunjena ne samo filmsk%


Dodik lider bahatosti - Svet - Dnevni list Danas\nPočetna » Svet » Dodik lider bahatosti\nUpravni odbor Udruženja BH novinari uputio je javni protest predsedavajućem Predsedništva BiH Miloradu Dodiku zbog verbalnog napada na BN televiziju iz Bijeljine (BN TV) i njihovu dopisnicu iz Sarajeva Slađanu Jašarević i upozorio da je on postao „neslavan lider, bahatog, primitivnog i nedopustivog komuniciranja s medijskim profesionalcima“.\n0Piše: FoNet 31. decembra 2018. 18.31\nNa godišnjoj konferenciji za novinare u Istočnom Sarajevu Dodik je na grub i neprimeren način okvalifikovao BN TV kao „rušitelja Republike Srpske“, čime je prekršio pravila pristojnog i profesionalnog komuniciranja s novinarima i doveo u pitanje integritet ovog medija, smatra Udruženje. U saopštenju se ocenjuje da su kvalifikacije i neargumentirane ocene o radu medija atak na medijske slobode i zahtijeva od Dodika poštovanje slobode izražavanja, uključujući i pravo novinara na kritički stav o njegovom radu na poziciji predsedavajućeg Predsedništva BiH.\nUpravni odbor BH novinara podseća da je Dodik, tokom obavljanja profesionalnih dužnosti na više javnih funkcija postao „neslavan lider, bahatog, primitivnog i nedopustivog komuniciranja s medijskim profesionalcima“, često zloupotrebljavajući moć javnih funkcija vređajući novinare, a posebno novinarke, prenosi klix.ba.\nU saopštenju se osuđuje takvo ponašanje traži od Dodika profesionalan, razuman i pristojan odnos prema svim medijima, bez obzira na njihove uredničke politike, ističe Udruženje BH novinari. Punu podršku dali su novinarki Slađani Jašarević i njenom protestnom napuštanju godišnje konferencije za novinare i pozvali i druge novinare i medija na više profesionalne solidarnosti s napadnutim kolegama, uključujući i bojkot političara koji ruše profesionalni integritet i ljudsko dostojanstvo medijskih profesionalaca.\nmilorad dodik, novinari, protestSarajevo\nI večeras protestna šetnja s Davorom Dragičevićem


Istaknuto je da on strah od gubitka vlasti pokušava da prebaci na narod,\nLIDER PDP-A Borenović pitao Dodika: Ko je doveo američke vojnike u BiH\nStranka Partija demokratskog progresa (PDP), na čijem je čelu Branislav Borenović, poslala je saopćenje za javnost koje se tiče vojne vježbe "Brzi odogovor 21" i Milorada Dodika, koji je, kako se tvrdi, "doveo američke vojnike".\n- U pokušaju da skrene pažnju sa činjenice da će ostati upamćen kao jedini Srbin koji je doveo američke, NATO, vojnike nadomak Banje Luke, Milorad Dodik reciklira stare tvrdnje o neprijateljima iz opozicije, iako on RS gura ka sjeveroatlanskoj alijansi, nepovratno vodi u dužničko ropstvo i produbljuje unutrašnje politike sukobe.\nBranislav Borenović: Srušit ćemo vlast Milorada Dodika\n12.05.2021 u 19:59\nSvjestan je Dodik da je njegovo vrijeme na političkoj sceni isteklo, što potvrđuje i podatak da su on i njegov tim ostali bez ideja kako još jednom da prevare građane te vade iz naftalina izlizane parole o izdajnicima iz opozicije i saradnji sa sarajevskim političarima, s kojima je SNSD u čvrstoj koaliciji na nivou BiH, ali i još očiglednije, u Srebrenici, zbog čega je Dodik najmanje pozvan da govori o zaštiti interesa Republike Srpske - navodi se u saopćenju.\nDodaje se da su Dodikove sramne tvrdnje, "da bi pobjeda opozicije sahranila RS, pokazuju strah od gubitka vlasti, koju je podredio sebi i svojim kumovsko-tajkunskim vezama, zbog čega je on jedini grobar interesa svog naroda".\n10.05.2021 u 13:22\n- Poput nokautiranog boksera, pokušava da se zadrži u političkom ringu lažima, znajući da će ga narod na izborima poslati u političku penziju. Svjestan je odlazeći Dodik da otkucava i vrijeme do momenta njegovog i procesuiranja njegovih ljudi za stotine afera, uništena javna preduzeća, privredu, prodaju resursa RS, arčenje novca građana, sumnjive poslove plaćenje budžetskim sredstvima, brojni tajkunski kriminal i korupciju... i sve one radnje kojima je oslabio RS. Dodik je pretvara u otužnu političku figuru, kojoj ni mala djeca više ne bi povjerovala da on može da učini bilo šta korisno za građane, koje je u jeku pandemije koronavirusa ostavio bez vakcina, a prethodno sa svojim kumovima i pulenima sahranio zdravstveni sistem - piše u saopćenju.\nIstaknuto je da on strah od gubitka vlasti pokušava da prebaci na narod, koji mu je u dva najveća grada u RS već rekao "doviđenja".\n- Politički lažov poput Dodika, sa izlizanim parolama, nije zaslužio ništa više od poruke da on i njegove izjave pripadaju prošlosti i da broji zadnje sate na političkoj sceni i da više neće moći da odlučuje ni o pitanjima u svojoj mjesnoj zajednici.\nOd njega će ostati samo ružno sjećanje na čovjeka koji je izigrao povjerenje građana RS, koji su preskupo platili neumjereno zaduživanje i izvlačenje javnog novca u tajkunske džepove - zaključuje se u saopćenju.\nBranislav Borenović u "Crvenoj olovci": Koalicija sa SDA je za nas završena priča\n12.05.2021 u 16:49\nBranislav Borenović PDP Milorad Dodik NATO\nKongres SAD-a usvojio zakon o privremenom finansiranju


privatni izvršitelji : Južne vesti\nProšlo je osam godina otkako je Nišlija Dragan Stanković kupio na licitaciji kuću od Suda, koja mu nikada nije predata u celosti, ali je pre nekoliko dana morao da vrati ključeve nazad i da iseli svoje stvari. Ceo slučaj je, kako kažu iz Osnovnog suda u Nišu, kompleksan, a razlog iseljenja je nepravilnost u sprovođenju izvršenja, pa su iz te ustanove naložili fizičku deobu kuće kako bi se utvrdila tačna kvadratura i koji je deo Stanković kupio.\nVranjanac uhapšen zbog pretnje izvršitelju\n17:27, 5. 4. 2019.\nVranjska policija saopštila je da je uhapsila 53-godišnjeg Vranjanca, zbog toga što je uputio pretnje jednom izvršitelju.\nNiške Dveri: Izvršitelji će stvoriti armiju beskućnika\n12:56, 27. 6. 2018.\nSrbija treba da uvede Zakon o ličnom bankrotu kako bi pomogla prezaduženim građanima da zadrže minimum egzistencije, saopštavaju niške Dveri, a aktuelni propisi omogućavaju izvršiteljima da se, kako kažu Dveri, enormno bogate na nesreći osiromašenih ljudi.\n16:54, 25. 6. 2018.\n15:34, 11. 10. 2017.\nPeticija u Prokuplju za zabranu rada privatnim izvršiteljima\n10:08, 17. 7. 2017.\nViše od hiljadu građana Prokuplja je potpisalo peticiju za ukidanje privatnih izvršitelja, koju je organizovao pokret Narodna jaka Srbija. Iz ovog pokreta tvrde da su izvršiteljima data protivustavna ovlašćenja i najavljuju da će se peticija potpisivati u svim gradovima Srbije.


I pored lošije igre savladana je "Stara Pazova" - Srbobran Danas\nDrugi nastup posle samo 4 dana imali su košarkaši OKK „Srbobran“, nakon bolnog poraza od Vrbašana, sinoć su igrali revanš sa KK „Stara Pazova“ gde je ponovo sve bilo neizvesno, ali su ipak naši momci slavili na kraju 89:84 (16:28, 28:14, 25:22, 20:20).\nNisu Srbobranci sinoć pružili svoj maksimum, igralo se teško, akcije nisu funkcionisale kako su zamišljene i ponovo je izostala preciznost u šutu. Očigledno je da su se protiv „Vrbasa“ potpuno ispraznili, dali koliko su mogli u meču sa najjačim protivnikom u ligi, a zatim par dana kasnije nisu bili odmorni za sličan nastup. Pobeda u susretu sa „Starom Pazovom“ izuzetno je važna, jer ukoliko bi se i naredne nedelje došlo do bodova u utakmici sa „Jedinstvom“ iz Novog Bečeja, prolaz u playoff bi bio izvestan.\nKao da iznurenost pred jučerašnji susret nije bila dovoljna, zbog prehlade je izostao Aleksandar Srdanov, a Dušan Samardžić je igrao pod bolovima usled javljanja stare povrede. I pored toga je sinoć igrao skoro 40 minuta, nije bio u startnoj petorci, ali je ubrzo morao na parket kako bi pomogao ekipi pošto je protivnik zaigrao vrlo snažno. Dule nije mogao da igra onako brzo kako smo navikli, ali je i pored toga uspeo da ubaci 30 poena uz 6 trojki. Kapiten Jovan Antić je na ovoj utakmici morao svoju ekipu još jače da povuče u napadu, skoro sva silina odbrane Pazovljana bila je na njemu, ali on pogađa 7 trojki i beleži 31 poen. Luka Gutović je imao zapažen nastup sa 13 poena, Lazar Egeljić je upisao 4, Igor Šijačić 3 poena, Andrej Radovanović 2, a posebno ističemo Bojana Grubića koji je odigrao jedan od najboljih mečeva u seniorskom dresu. Nije ubacio mnogo poena, samo 6, ali je na parketu proveo 30 minuta i imao zapaženu ulogu u odbrani, što je i prevagnulo da se dođe do pobede u ovoj utakmici.\n„Ispraznili smo se fizički i psihički na prošloj utakmici i to se danas odrazilo na našu igru. Ipak najvažnije je da smo pobedili, sad imamo skor od 6 pobeda i 4 poraza, što otvara mogućnost za ulazak u playoff. ‘Stara Pazova’ je jako dobra ekipa, zaista je bilo preteško igrati sa njima, u prvoj utakmici su nas dobili sa 25 poena razlike. Tada nam je njihov drugi centar, koji večeras nije mogao da zaigra, dao 40 poena, ali smo mi tada bili jako oslabljeni neigranjem nekih igrača. Mislim da smo kvalitetniji tim, što se večeras pokazalo, i pored loše igre uspeli smo da pobedimo. Nakon početnog zaostatka od 12 poena za protivnikom mi smo uspeli da ih stignemo pa čak i da povedemo sa 9 poena u jednom momentu. Svaka čast momcima na tome.\nZnam da je bilo mnogo oscilacija u igri, Šijačić, Egelja, Babić i Radovanović nisu večeras bili dobri kako to umeju, ali eto Grubić je odigrao dobro i imao zavidnu minutažu. Sve pohvale za njega. Falio nam je večeras Srdanov sa njegovim trojkama, dok je Dule ipak morao da igra uz povredu, kako bi pomogao timu. Nismo mi ekipa koja ima snage da igra 2 utakmice za 3 dana, nemamo to iskustvo, a ni klupa nam nije dovoljno duga. Ipak najvažnije je da smo pobedili, sad treba da se odmorimo kako bi smo u poslednjem nastupu, u jesenjem delu prvenstva, došli do pobede. I taj susret sa ekipom iz Novog Bečeja igra se u Srbobranu. Nadam se da će naši navijači narednog petka doći u velikom broju kako bi podržali momke. To navijanje nam uvek pomogne, daje dodatnu snagu da kod kuće igramo sa više motiva i da pobedimo kad nam igra nije najbolja. Zato publici upućujem jedno veliko hvala za podršku“, rekao je trener Jovica Andrić.\nKK „Jedinstvo“ iz Novog Bečeja dolazi u Srbobran u petak, 10. decembra, utakmica je zakazana za 18:45. Nastavak sezone sledi u februaru, u prvom meču naredne godine OKK „Srbobran“ putuje u Apatin na megdan ekipi KK „Dunav 2014“.


Turska: Blokirani računi platforme Vebitkoin\nTanjug 24. aprila 2021. 09:57\nANKARA – Turske vlasti blokirale su sve bankovne račune platforme za razmenu kriptovaluta Vebitkoin u zemlji i pokrenule istragu o toj platformi.\nRojters prenosi na osnovu jučerašnjeg izveštaja državne novinske agencije Anadolija da je turski Odbor za istragu finansijskih zločina pri Ministarstvu finansija (MASAK) blokirao račune kompanije Vebitkoin i započeo istragu.\nAkcija je usledila u petak nakon što je Vebitkoin objavio da je zaustavio sve svoje aktivnosti, a kao razlog naveo finansijske poteškoće. To je postala druga turska platforma za trgovinu kriptovalutama u poslednjih nedelju dana koja se suočila sa problemima, nakon što su vlasti privele desetine ljudi sa sumnjama da su povezani sa Todek platformom.\nVebitkoin, platforma za digitalno trgovanje imovinom sa sedištem u Turskoj, objavila je u juče da je zaustavila sve aktivnosti kako bi postupila po propisima i zahtevima vlasti.\nProšle nedelje Turska je zabranila upotrebu kripto sredstava za plaćanja, a kao razloge zabrane navela je nepopravljivu štetu i rizike od transakcija.


Sportski komentar: Malo gore od boljeg - KruševacGrad\nPosle podele plena izmedju fudbalera Napretka i Radničkog iz Nisa (0:0) pod Bagdalom nema radosti. Mnogi se pitaju da je na kormilu crveno – belih Murinjo, na primer, da li su onih 22 igrača iz protokola za ovaj komšijski derbi, mogli da postignu više od jednog boda i sa novim šefom Stručnog štaba Goranom Stevanovićem uspeli da nadoknade propušteno. Prema vidjenom na terenu, istina, pomak je malo bolji od došadasnjeg, koji je Napredak svrstao medju šest ekipa koje će napustiti Super ligu.\nJavna je tajna, kako na poluvremenu reče legenda jugoslovenskog fudbala Dragiša Binić,ozbiljno i zabrinuto, da su četiri tima, svi iz Fudbalskog saveza Rasinskog okruga, na putu sumraka, a da je on siguran za tri da će to doživeti.\nNije teško odgonetnuti na koga je nekada vrsni fudbaler mislio. Rezulati Napretka, Trajala,Temnića iz Varvarina i Trstenika, i onima koji nisu privrženi fudbalu, daju za pravo da tako misle. A to bi morala da bude briga ljudi iz FS Rasinskog okruga.\nDa zaključimo, novi kormilar Goran Stevanović nema čarobni štapić kojim bi višegodišnje greške, lakoćemo, uzdajući se u blagonaklonost Marka Miškovića i njegovo finansiranje godinama, u dogovoru sa lokalnom vlašću, svega onoga što pripada fudbalu. Sećamo se i izjave Dragana İvanovića, koji je dva puta bio učitelj u FK Napredak i koji je nedavno, kada je otišao, rekao da je u svojoj karijeri najveću slobodu imao kod Marka Miškovića.\nKruševački superligaš, jedini po rangu u gradu, učinio je neke korake želeći da promeni stanje na bolje. Jasno je da je u Klubu kriza rezultata najbolnija tačka i da se samo promenom trenera, koja je neminovna, teško rešava, za sada, nagoveštaj najgoreg – seoba u Prvu ligu Srbije. Klub bi morao u svim segmentima da dozivi hirurški rez.\n26. septembra 2021., 23:57


ICT Hub Beograd i Bit Alijansa potpisali Memorandum o saradnji – Bit Alliance\nRegionalna saradnja predstavlja važnu kariku pri kreiranju kvalitetnih rezultata, te vođeni tom idejom, Bit Alijansa je potpisala Memorandum o saradnji sa ICT Hub Beograd. Memorandum o saradnji su potpisali Kosta Andrić, izvršni direktor ICT Hub-a i Armin Talić, generalni menadžer Bit Alijanse. Potpisivanju su prisustvovali i Tatjana Vučić, branch menadžer Bit Aijanse za Republiku Srpsku i Banjaluku i Đorđe Đorđević, menadžer za inovacije ICT Hub-a.\nICT Hub Beograd okuplja i pomaže zajednice inovatora i tehnoloških preduzetnika koji su na početku razvijanja vlastitih kompanija ili žele unaprijediti svoje biznise.\n“Saradnja poput ove je veoma značajna, kako za ICT Hub, tako i za jačanje i unapređenje poslovnog okruženja tehnološke industrije. ICT Hub predstavlja mesto susreta različitih stejkholdera – startapa, institucija i velikih organizacija. Nešto slično radi i Bit Alijansa u Bosni i Hercegovini, što za nas predstavlja značajan korak ka zajedničkom napretku i razvoju tržišta”, naveo je Kosta Andrić, izvršni direktor ICT Hub-a Beograd.\nArmin Talić, generalni menadžer Bit Alijanse je istakao kako su organizacije poput ICT Hub-a Beograd od ključne važnosti pri kreiranju kvalitetnog poslovnog okruženja regiona, jer povezuju različite interesne skupine, te ističu poslovnu vrijednosti istih.\nBit Alijansa, vodeće udruženje IT industrije u BiH trenutno okuplja 55 kompanija članica, te preko 50 partnerskih institucija. Važnost ujedinjenih organizacija s istim ciljevima, omogućuje kontinuirani napredak i unapređenje industrije.\nICT Hub Beograd je centar za razvoj tehnološkog preduzetništva i inovacija.


Plantaže uzvraćaju udarac – Bankar.me\nPlantaže uzvraćaju udarac\nFebruary 13, 2015 Članci, SVE VIJESTI, TRGOVINA Leave a comment\nPrivredni sud je odložio za 6. april ročište po tužbi kojom kompanija OMP Engineering traži šest miliona eura odštete od Plantaža, jer nijesu mogli da ostvaruju očekivanu dobit.\nTužbu je kompanija OMP pokrenula jer, navodno, Plantaže nijesu dostavljale dovoljnu količinu sirovina za brikete i zbog toga, kako se objašnjava u tužbi, fabrika nije mogla da ostvari planiranu proizvodnju.\nTo je, kako se navodi, bio razlog za raskid ugovora o osnivanju fabrike briketa. OMP je tražio dva miliona eura za naknadu štete na ime uloženih sredstava u fabriku briketa, kao i četiri miliona eura na ime naknade štete za izgubljenu dobit.\nU tužbi OMP-a se navodi da su Plantaže za period od tri godine sakupile svega 4.687 tona materijala za proizvodnju briketa, odnosno rezane vinove loze. To čini, navode, godišnji prosjek od 1.562, s čim je nemoguće ostvariti profitabilnu proizvodnju, imajući u vidu da je ugovorena minimalna količina od deset hiljada tona sirovine godišnje.\nKompanija Plantaže je u odgovoru na tužbu u potpunosti osporila navode tužioca i ujedno podnijela protivtužbu, kojom traži naknadu štete. Iznos naknade nije procijenjen, već će biti preciziran nakon vještačenja finansijskog, mašinskog i stručnjaka poljoprivredne struke, piše Pobjeda.\nU protivtužbi se navodi da je odgovornost za nefunkcionisanje fabrike isključivo na strani OMP, zbog problema u tehnološkom postupku obrade sirovina, za čiju tehnologiju i opremu je bio odgovoran tužilac. Poznato je, kako je objašnjeno, da je tužilac izabran kao najpovoljniji ponuđač, jer se legitimisao kao neko ko ispunjava sve uslove koji su traženi javnim pozivom, a to je i višegodišnje iskustvo u tehnologiji za realizaciju ovakvih projekata.\nZbog dokazivanja osnovanosti protivtužbe pravni zastupnici Plantaža Ana Đukanović i Marko Hajduković predložili\nsu saslušavanje svjedoka, i to članova odbora direktora zajedničke firme Plant-OMP Verice Maraš, Dušana Kankaraša, Olega Obradovića, Miodraga Ivanovića, kao i pomoćnika direktora vinogradarsko voćarske proizvodnje u Plantažama Gorana Brnovića i tehničko lice koje je radilo na prikupljanju sirovine Ozrena Radončića.\nU junu 2011. godine u vlasništvu Plantaža i firme OMP Engineering otvorena je prva fabrika za preradu otpada od\norezane vinove loze i proizvodnju briketa Plantomp, vrijedna dva i po miliona eura, u koju se zaposlilo 20 radnika. Vlasnici polovine novoosnovane firme su Oleg Obradović, bivši direktor Telekoma, Predrag Bošković, ministar rada, te Miodrag Ivanović, bivši direktor T-mobile i Pobjede, dok je druga polovina bila vlasništvo Plantaža. Planirana je godišnja proizvodnja od deset hiljada tona briketa i izvoz u Francusku i Italiju.\nOd pravnog zastupnika Obradovića i Ivanovića, advokata Nikole Martinovića Pobjeda nije mogla da dobije izjavu o ovom slučaju. Martinović nije odgovorio na niz telefonskih poziva i poruka u kojima je navedeno šta nas interesuje vezano za ovaj sudski postupak.\nPOJMOVI13.jul Plantaže Andrej Slapar Triglav Dividenda Plantaža Plantaže u gubitku Plantaže u problemima Policija provjerava Plantaže Roubini Siromaštvo srpska berza Wiener\nPrevious Banke: Kontrolišu Amerikance, ne važi za Crnogorce\nSljedeći Svetlana Vuksanović izabrana za predsjednicu Unije poslodavaca Crne Gore\nUN: Svijetu prijeti neviđeni talas gladi i siromaštva


Istraživači Zapadnog Balkana vas pozivaju da potpišete peticiju - Progovori o pregovorima\nIstraživači Zapadnog Balkana vas pozivaju da potpišete peticiju\nNa Pariskom samitu o Zapadnom Balkanu 2016. godine inicirana je ideja o osnivanju Naučne fondacije Zapadnog Balkana. Na narednom Samitu održanom u Trstu 2017. godine potpisan je dokument o osnivanju Naučne fondacije Zapadnog Balkana. Osim što su potpisali dokument i time dali svoju podršku osnivanju Fondacije, predstavnici zemalja Evropske unije i Zapadnog Balkana (ZB) takođe su doneli odluku da otpočnu proces implementacije ove ideje i poverili su mandat Grupi za implementaciju koju će činiti naučnici i izaslanici zemalja potpisnica.\nFondacija je osmišljena sa ciljem da se podrže istraživački kapaciteti, pogotovo mladih naučnika i istraživača na Zapadnom Balkanu kroz lične grantove u trajanju od pet godina. Kako je izneto u predlogu rada Fondacije, mladim naučnicima bi bilo na raspolaganju nekoliko programa finansiranja. Među grantovima ističu se "Tesla" grant, koji bi se dodeljivao u oblasti prirodnih nauka i medicine, dok bi se u oblasti društvenih i humanističkin nauka dodeljivao grant "Čabej". "Marko Polo" grant obezbeđivao bi finansijsku podršku koja bi podsticala mobilnost naučnika Zapadnog Balkana.\nNa veliko razočaranje mladih istraživača iz celog regiona, ova ideja nije realizovana. Nade istraživača da će jednog dana aplicirati za grantove Naučne fondacije Zapadnog Balkana polako blede. Nemogućnost uspostavljanja Fondacije može da se odrazi i na percepciju posvećenosti Evropske unije zemljama Zapadnog Balkana i dodatno će u zemljama ZB podstaći odliv mozgova.\nZbog toga udruženi istraživači Zapadnog Balkana pozivaju sve zainteresovane da potpišu peticiju kako bi se pitanje osnivanja Fondacije pomerilo sa mrtve tačke. Ovom peticijom se pozivaju Evropska unija, Vlade zemalja ZB i druge zainteresovane strane da što je pre moguće implementiraju dogovoreno i osnuju Naučnu fondaciju Zapadnog Balkana.


Tip dana: Lacio – Empoli: Mogu li Lacijali do Lige šampiona? – Kladjenje.rs\n[ 9 Avgusta, 2020 ] Odigraj što više parova jer te u Meridianu čeka vrtoglavi bonus Bonus\nHomeTip DanaTip dana: Lacio – Empoli: Mogu li Lacijali do Lige šampiona?\nTip dana: Lacio – Empoli: Mogu li Lacijali do Lige šampiona?\n7 Februara, 2019 Vlajko Tip Dana 0\nPrvi meč 23. kola Serije A igra se u Rimu gde fudbaleri Lacija dočekuju Empoli. Sigurno je da će Olimpiko biti odlično popunjen pošto bi Lacijali ovom pobedom mogli makar na kratko da dođu do četvrtog mesta koje naredne sezone donosi plasman u Ligu šampiona što je glavni cilj ove ekipe.\nLacio: Liga šampiona je velika želja!\nFudbaleri Lacija u poslednje vreme ne igraju onako kako to njihovi navijači očekuju od njih, ali se mora priznati ni da im raspored nije išao na ruku. Prvo su izabranici Simonea Inzagija na svom terenu dočekali Torino i uspeli samo da remiziraju jer je meč završen rezultatom 1:1. Nakon toga su gostovali kod Napolija i doživeli poraz od 2:1, da bi posle toga na svom terenu dočekali Juventus i uspeli da izgube i taj meč iako su većim delom susreta bili bolji rival. Zanimljivo je da su prvi došli do vođstva, ali su se ipak Kanselo i Ronaldo pobrinuli za novo slavlje “stare dame”. Nakon toga je Lacio u prošlom kolu ostvario pobedu posle tri kola pošto su na gostovanju kod Frozinonea slavili sa minimalnim rezultatom.\nI upravo zbog te pobede su Lacijali najviše profitirali na tabeli jer se trenutno nalaze na sedmom mestu i imaju isti broj bodova kao Roma i Atalanta koje zauzimaju šestu, odnosno petu poziciju, ali i samo bod manje od Milana koji se nalazi na četvrtom mestu. Sigurno je da je Lacio ponovo u igri kada je plasman u Ligu šampiona u pitanju, pošto im je ista izmakla u prošloj sezoni kada su u poslednjem kolu u direktnom duelu sa Interom odlučivali o četvrtom predstavniku Italije u najkvalitetnijem evropskom klupskom takmičenju.\nEmpoli: Opstanak je jedini cilj!\nEmpoli je ove sezone već bio u zoni ispadanja, ali su se serijom od četiri meča bez poraza uspeli nekako izvući. Nakon te pozitivne serije je usledila nova negativna serija i zbog toga su ponovo na samoj granici zone ispadanja. Pomenuta serija je počela sa četiri vezana poraza, a ukupno su sedam kola bez trijumfa, što je zaista zabrinjavajući podatak za sve navijače ove ekipe. Međutim, u prethodna tri kola su uspeli makar dva puta da remiziraju. U tim mečevima su imali nešto slabije protivnike ali i pored toga nisu uspeli da dođu do pobede.\nPrvo su fudbaleri Empolija remizirali na Sardiniji u meču sa Kaljarijem, ali su onda na svom terenu doživeli poraz od Đenove. U prošlom kolu su imali relativno lak posao na svom terenu pošto im je u goste došao poslednjeplasirani Kjevo, ali ni tu nisu uspeli da pobede. Kako je meč tekao sigurno je da fudbaleri Empolija mogu da budu zadovoljni i sa osvojenim bodom pošto su “leteći magarci” imali čak dva gola prednosti u tom meču.\nZajedničko za sve ove utakmice je da je u svakoj postignuto četiri gola, što je jasan pokazatelj da Empoli lako postiže ali lako i prima golove u poslednje vreme.\nLacio ima sjajnu priliku da barem noć provede na četvrtom mestu, a ukoliko im se ostali rezultati poklope možda čak i naredno kolo dočekaju na tom mestu što bi bila zaista fantastična stvar. Što se tiče Empolija, ova ekipa ima dosta problema u poslednje vreme i nema sumnje da im do kraja predstoji velika borba za opstanak. Prednost u ovom meču dajemo fudbalerima Lacija koji igraju sjajno na svom terenu, pa vam predlažemo da odigrate 1 koji kladionica Meridianbet plaća sa kvotom 1.35. Pričali smo da u poslednje vreme Empoli postiže lako golove, ali ih još lakše i prima pa nema sumnje da nas očekuje jedan izuzetno efikasan meč. Zbog toga vam preporučujemo da pokušate sa igrom 4+ koju kladionica Meridianbet plaća sa kvotom 2.26. Iz istog razloga vam savetujemo da probate i sa igrom GG koju kladionica Meridianbet plaća sa kvotom 1.84.Registruj se na Meridianbet\n22 Decembra, 2018 Vlajko Najava 0


Šulc: Grčka mora uvesti drugu valutu ako pobedi opcija "ne"\nPredsednik Evropskog parlamenta Martin Šulc rekao je za nemački radio Dojčlandfunk da će Grčka morati da uvede drugu valutu ukoliko na referendumu pobedi opcija "ne", prenose agencije.\n"Da li Grčka ostaje u evrozoni posle referenduma? Svakako da ostaje, ali ako pobedi opcija 'ne', zvanična Atina će morati da uvede drugu valutu, jer evro više neće biti na raspolaganju kao sredstvo plaćanja", kaže Šulc.\nŠulc je dodao da u trenutku kada neko uvede novu valutu, on tada izlazi iz evrozone.\n"Ovo su elementi koji mi pružaju nadu da građani Grčke danas neće zaokružiti opciju 'ne'", ističe Šulc.\nU međuvremenu, nemački ministar finansija Volfgang Šojble, poslao je ove nedelje daleko pomirljiviju poruku Atini, rekavši za nemački list Bild da je pred Grcima izbor da zadrže evro ili da privremeno ostanu bez njega.\nI italijanski premijer Mateo Renci izjavio je za italijanski list Mesađero da će, bez obzira na ishod referenduma, Evropljani morati da obnove pregovore.\n"Kada vidite penzionera kako plače ispred banke vi shvatite da jedna država, koja je toliko važna za svet zbog njene kulture, ne može završiti ovako", poručuje Renci, aludirajući na fotografiju agencije AFP od subote, na kojoj 77-godišnji penzioner Jorgos Kacifotijadis plače ispred banke u Solunu, jer ne može da podigne svoju ušteđevinu.\n"Čim se referendum završi, moramo da obnovimo pregovore, a niko toga nije svesniji od nemačke kancelarke Angele Merkel", ističe Renci.\nKaže, međutim, da je nemoguće spasiti Grčku bez obavezivanja grčke vlade.\n"Reforma penzijskog sistema, borba protiv utaje poreza, formiranje novog tržišta rada, sve to zavisi od nje", ističe Renci.


ŠOKANTNO OTKRIĆE: Naučnici počeli sa oživljavanjem MRTVIH | Happy BSC portal\nŠOKANTNO OTKRIĆE: Naučnici počeli sa oživljavanjem MRTVIH\nAmerički naučnici dobili su dozvolu da oživljavaju preminule ljude, odnosno da im regenerišu ili zamene mozak.Naučnici se nadaju da će uspeti da pronađu način kako da održe u životu ljude čiji je mozak proglašen mrtvim.\nNaime, uz dopuštenje američkih vlasti kompanije koje se bave naukom će početi sa istrađivanjima u ovoj oblasti.\nNa početku će se tehnika primenivati na 20 subjekata kako bi se utvrdilo da li tela pokazuju znakove regeneracije, a naredni koraci predstavljaju uzgoj novog mozga.\nKompanije koje se bave ovim eksperimentom navode da nauka, trenutno, ne može da regeneriše mozak, ali da neke druge žive vrste to mogu. Ribe i vodozemci u stanju su da regenerišu veće delove mozga, čak i nakon trauma opasnih po život.\nAko naučnici uspeju da regenerišu mozak i da ga povežu sa ostatkom organizma, to bi moglo da omogući oživljavanje mrtvih.\nNaučnici se nadaju da bi neki sličan postupak mogao da omogući ljudima koji su u komi ili pate od neurološki degenerativnih bolesti, poput Alchajmerove ili Parkinsonove, da se osećaju bolje.


Mediji u regionu: Vucić i Makron razgovarali duže od plana\nTanjug 16. jula 2019. 07:49\nSARAJEVO – Zvanična dvodnevna poseta predsednika Francuske Emanuela Makrona, kojeg je na beogradskom aerodromu dočekao njegov srpski kolega Aleksandar Vučić, u centru je pažnje elektronskih medija u regionu, a svi oni u izveštajima iz Beograda ističu da je razgovor dvojice predsednika „u četiri oka“ trajao duže od planiranog.\nHINA je prenela da je Makron u Beogradu ponovio stav da se EU ne može dalje širiti ako njenih 28 članica međusobno ne funkcioniše, te da je i Beogradu i Prištini poručio da ne mogu ostati na sadašnjim pozicijama već da, kako su naveli, moraju pomiriti vlastite želje kako bi svi zajedno našli svoj put i gledali u budućnost.\nAgencija posebno ističe da je Makron nakon polaganja venca na spomenik Zahvalnosti Francuskoj na Kalemegdanu, podignut u znak zahvalnosti za podršku i solidarnost iz Prvog svetskog rata, u obraćanju građanima deo govora održao na srpskom jeziku.\nSarajevski portal 24sata preneo je da je predsednik Vučić francuskog kolegu zamolio za pomoć i podršku Srbiji na evropskom putu i u rešavanju kosovsko-metohijske krize, a portal Dnevno da je Makron najavio novi susret predstavnika Beograda i Prištine.\nPortal je preneo i da je predsednik Vučić za svog gosta pripremio dva posebna poklona – srpsku sablju za podoficire i vojnike i dva toma izveštaja poslanika Kraljevine Srbije …\nAvaz je preneo da je sastanak dvojice predsednika „u četiri oka“ trajao duže od predviđeno i da je potpisano više od 20 sporazuma i ugovora o saradnji.\nPortal Avaza piše i da je Makron ranije danas na aerodromu „Nikola Tesla“ izjavio da je došao u Beograd da „okrene novu stranu“, potvrdi prijateljstvo i gradi nova partnerstva sa Srbijom.\nIstiče da je predsednik Vučić izjavio da misli da nikada nije sa nekim razgovarao toliko otvoreno i iskreno.\n„Izneo sam sve naše probleme, saslušao sam njega. Govorili smo o „kosovskom čvoru“. Razgovarali smo toliko dugo da mislim da nema teme koju nismo dotakli. Zamolio sam predsednika da nam pomogne u rešavanju kosovske krize, ali i o evrointegracijama“, preneo je Avaz Vučićeve reči.\nBanjalučke Nezavisne novine prenelu su pisanje francuskog Opiniona koji piše da je činjenica da će Makron posetiti samo Srbiju, a ne i susedne zemlje, najviše pogodila Albance, iako se oni suzdržavaju da to javno kažu.\nRTRS je istaka da se francuski predsednik građanima na Kalemegdanu, ispred spomenika Zahvalnosti Franucskoj, obratio na srpskom jeziku, te da je poručio da Francuska nikada nece zaboraviti šta duguje Srbiji iz Velikog rata.\nOn je, kako se navodi, kazao da Francuska zna šta sve duguje srcanoj i mucenickoj Srbiji iz Velikog rata, njenim vojnicima poginulim kako bi ljudi živeli u slobodi.\nTakođe, prenose da je Makron rekao da nikada neće zaboraviti žrtvovanje srpskog naroda i prolivenu krv srpskih kceri i sinova.\nRTRS je preneo da je Vučić rekao da je Makron uspeo da pridobije srca gradana Srbije i da je imao strpljenja da satima sluša o problemima koji tište ovu zemlju.\nSkopski portal Nezavisni dnevnik izvestio je da je početak povratka francuskog uticaja u Srbiji i regionu glavna odlika dvodnevne posete francuskog predsednika Emanuela Mekrona, te da je fokus razgovora sa predsednikom Vučićem bio na političkim i ekonomskim temama.\nPortal Fri pres preneo je da se Makron na Kalemegdanu obratio delom na srpskom jeziku i da je poručio: Francuska vas voli kao što sto vi volite nju.\nMakedonska agencija Makfaks je prenela da je Makron Srbiji poručio da ima svoje mesto u Evrpi.\n„Srbija ima svoje mesto u Evropi“, rekao je Makron i ponovio stav da prethodno EU treba da se reformiše.\n„Srbija je na tom putu i ja ću uvek biti pored vas …“, kazao je Makron, preneo je Makfaks.\nAgencija je navela i da je predsednik Vučić poručio da nije sanjar, ali da misli da će francuski predsednik odlučujuće doprineti rešavanju kosovskog pitanja.\n„Za Francusku, Kosovo je nezavisno, nije za Srbiju“, citira agencija predsednika Vučić.


- U ovom trenutku zapravo u EU se pojavio jedan prostor koji omogućava da se ovaj proces ubrza i Sjedinjene Američke Države su spremne da daju na određeni način aktivan doprinos, kako bi se što brže došlo do stabilnosti, prosperiteta i demokratizacije regiona. Srbija se vidi kao ključni igrač u regionu, od nje zavisi puna stabilnost i dalji razvoj. Evropska unija je favorizovala Srbiju kao potencijalno prvog kandidata koji može dostići one neophodne kriterijume za punopravno članstvo - kaže Joksimović za RTS.\nPostoji nekoliko otvorenih pitanja koje Amerika želi da vidi zatvorena. I u izveštaju se navodi da treba uložiti napor da Atina i Skoplje u budućnosti postanu saveznici. Za Aleksandru Joksimović drugo otvoreno pitanje je pozicija Bosne i Hercegovine i svakako dijalog Beograda i Prištine.\n- Odavno smo formulisali da se slažemo, oko onoga oko čega se ne slažemo, a to je pitanje odnosa između Beograda i Prištine, ali u ovom trenutku postoji jedna snažna politička volja koja je iskazana i iz Beograda da se ovo pitanje zaokruži. Sjedinjene Američke Države su značajne u ovom procesu, pre svega, jer na prištinsku stranu mogu vršiti adekvatan pritisak da ono što je u okviru Briselskog sporazuma postignuto, da se implementira - objašnjava Joksimovićeva.


46. FEST u bioskopu „Cineplexx” Delta City – Filmske radosti\nFilmske radosti > Vesti > 46. FEST u bioskopu „Cineplexx” Delta City\nBioskop „Cineplexx” Delta City biće deo 46. beogradskog međunarodnog filmskog festivala pod sloganom „Priđi Bliže”, u periodu od 26. februara do 5. marta. U okviru FEST-a biće prikazano ukupno 16 filmova, reditelja iz svih delova sveta. Karte su u prodaji na blagajni bioskopa po ceni od 400 dinara.\nU bioskopu će biti prikazani filmski naslovi koji su već prepoznati i nagrađeni u svetu, i to u dva termina svakog dana, u 18 časova i 20:30 časova. FEST će otvoriti film „Duhovi Sicilije” u ponedeljak 26. februara u 18 časova, dok je poslednji film „Ja,Tonya” na repertoaru 5. marta od 20:30 časova.\nFilmovi ovogodišnje selekcije na više nivoa dotiču probleme, strahove i nadanja savremenog čoveka pružajući mu više mogućnosti za izlazak iz samo naizgled začaranog kruga. Najčešće bez želje za nametanjem samo jednog rešenja, autori u svoj svet kao aktivne učesnike uvode i posmatrače iż bioskopskih fotelja, stavljajući ih u dileme koje sutra mogu da postanu realnost.\nPored pomenutih filmova, na repertoaru bioskopa naći će se i: „O bubicama i herojima”, „Afera NilHilton”, „Lady bird”, „Skver”, „Crni Leptir”, „Vitni Hjuston: biti svoja”, „ Neka svetlost uđe”, „Doviđenja”, „Tamo gore”, „Zrno”, „Pravo mesto”, „Oproštaj”, „Srećnica”, „Iskušenik”, „Eva”, i „Ja Tonya”.\nTagged in : cineplexx Fest2018\nPrevious Previous post: Film „Bio dvaput jedan kralj“ nagrađen u Barseloni i Los Anđelesu\nNext Next post: Festić – filmovi za najmlađe na 46. FEST-u\nutorak 20 februara, 2018


Deficit 3,5 odsto BDP-a, umesto 5,9 odsto | Kamatica\nPočetna > vest > Deficit 3,5 odsto BDP-a, umesto 5,9 odsto\nDeficit 3,5 odsto BDP-a, umesto 5,9 odsto\nTekst objavljen: 05.10.2015 8:29\nDeficit budžeta opšte države u 2015. godini mogao bi da iznosi oko 3,5 odsto bruto domaćeg proizvoda (BDP), umesto prvobitno planiranih 5,9 odsto, ocenio je danas Fiskalni savet i ukazao da od ušteđenih 2,5 odsto BDP-a oko 1,5 odsto su trajne uštede zbog suzbijanja "sive" ekonomije.\nDodatnih jedan odsto je posledica izuzetno visokih "i srednjoročno verovatno neodrživih" uplata državnih preduzeća i agencija u budžet po raznim osnovama, kao i kašnjenja u sprovođenju planiranih javnih investicija.\nU avgustovskom Izveštaju o fiskalnim kretanjima, Fiskalni savet je procenio da su javne investicije i dalje ispod plana za gotovo 15 milijardi dinara, što će na godišnjem nivou dovesti do ekonomski nepoželjnih ušteda od preko 0,5 odsto BDP-a.\nMinimalac će biti 30 hiljada dinara?\ndeficit budžeta budžet Srbije deficit BDP


Politika privatnosti - Beba lingerie\nKADRIJA RUŠITOVIĆ PR KROJAČKA RADNJA BEOGRAD posvećen zaštiti svih informacija koje sakuplja i čuva o Vama shodno pozitivnim propisima Republike Srbije.\nKADRIJA RUŠITOVIĆ PR KROJAČKA RADNJA BEOGRAD sakuplja minimalnu količinu informacija o Vama u svrhu pružanja kvalitetne usluge. Politika privatnosti objašnjava koji postupci mogu rezultirati sakupljanjem podataka o Vama. Vaša poseta našem sajtu daje nam pravo za prikupljanje pomenutih informacija.\nKADRIJA RUŠITOVIĆ PR KROJAČKA RADNJA BEOGRAD ne razmenjuje ni jednu informaciju o korisnicima sa trećim licima. Dobijene informacije se mogu koristiti u cilju održavanja kontakta sa korisnicima i obaveštavanja o razvoju našeg biznisa. Ukoliko u nekom trenutku u budućnosti budemo primorani da otkrijemo sakupljene informacije trećoj strani (npr. državnim organima), o tome će korisnik biti obavešten i dati svoju saglasnost.\nKADRIJA RUŠITOVIĆ PR KROJAČKA RADNJA BEOGRAD obaveštava korisnike da povremeno može objaviti podatke uopštenog značaja koji se tiču samog sajta ili KADRIJA RUŠITOVIĆ PR KROJAČKA RADNJA BEOGRAD – na primer, broj posetilaca sajta, broj obavljenih kupovina isl, ali prilikom objavljivanja ovakvih podataka, isti nikada neće uključiti informacije pomoću kojih bi se mogli identifikovati pojedinci.\nKADRIJA RUŠITOVIĆ PR KROJAČKA RADNJA BEOGRAD nije odgovorna za sadržaj informacija objavljenih od strane korisnika putem chat-a ili direktnih poruka KADRIJA RUŠITOVIĆ PR KROJAČKA RADNJA BEOGRAD. Nismo u obavezi da pratimo razgovore korisnika na chatu i samim tim se ne smatramo odgovornim za bilo koja saopštenja.\nKADRIJA RUŠITOVIĆ PR KROJAČKA RADNJA BEOGRAD garantuje da primenjuje sve standardne bezbednosne mere štiteći lične podatke sakupljene od svojih korisnika shodno pozitivnim propisima Republike Srbije. Ovo uključuje ali nije ograničeno sa: pristupom ličnim podacima sa lozinkom, ograničenim pristupom osetljivim podacima, enkriptovanim transfer osetljivih podataka poslatih od strane korisnika na KADRIJA RUŠITOVIĆ PR KROJAČKA RADNJA BEOGRAD formama za prijavu, naručivanje itd. Ipak, mogu postojati propusti vezani za bezbednost koji nisu pod kontrolom KADRIJA RUŠITOVIĆ PR KROJAČKA RADNJA BEOGRAD. Odlukom da KADRIJA RUŠITOVIĆ PR KROJAČKA RADNJA BEOGRAD obezbedi lične informacije korisnik razume i slaže se sa činjenicom da bezbednost, integritet i privatnost njegovih podataka ne može biti 100% garantovana.\nKADRIJA RUŠITOVIĆ PR KROJAČKA RADNJA BEOGRAD zadržava pravo da bilo kada izmeni ovu Politiku privatnosti. Svaka izmena postaje važeća nakon njenog objavljivanja na sajtu WWW.BEBAONLINE.COM. Korisnik se obavezuje da povremeno pročita ovu politiku privatnosti kako bi bio upoznat sa eventualnim izmenama iste. Ukoliko korisnik nastavi da koristi sajt i usluge KADRIJA RUŠITOVIĆ PR KROJAČKA RADNJA BEOGRAD nakon bilo koje nove verzije politike privatnosti, podrazumeva se da je istu prihvatio kao važeću.


Matić obara rekord – dogovorio se sa “Đavolima” – BiGportal.ba\nMatić obara rekord – dogovorio se sa “Đavolima”\nSrpski veznjak Nemanja Matić postigao je usmeni dogovor sa Mančester Junajtedom o prelasku među “Crvene đavole” prenose ostrvski mediji. Čelsi njegovih usluga neće da se odrekne za manje od 40 miliona funti, što bi Matića moglo učiniti najskupljim srpskim igračem do sada. Plan menadžera londonskog kluba Antonija Kontea je da centralni deo sredine terena čine […]\nSrpski veznjak Nemanja Matić postigao je usmeni dogovor sa Mančester Junajtedom o prelasku među “Crvene đavole” prenose ostrvski mediji.\nPlan menadžera londonskog kluba Antonija Kontea je da centralni deo sredine terena čine Ngolo Kante i Tiemue Bakajoko. Bakajoko dolazi na lekarske preglede sledeće nedelje što ubrzava odlaak Matića.


Rezultati pretrage za: Hoti\nPremijer privremenih institucija u Prištini Avdulah Hoti odgovarajući na pitanja poslanika Samoopredeljenja o moratorijumu na prijem u međunarodnim organizacijama, napmenuo je da pauziranje sa apliciranjem za članstvo u međunarodnim organizacijama, ne znači da se na tome i ne radi.\nPriština će prestati da koristi 5G uređaje\nPremijer privremenih institucija u Prištini Avdulah Hoti danas je na sastanku sa predstavnicima Regulatornog tela za elektronske i poštanske komunikacije izjavio da će KiM prestati da koristi 5G uređaje, a da će oprema, tamo gde postoji, biti uklonjena.\nHoti: Trenutno se o kandidatu za predsednika ne može razgovarati\nPremijer privremenih institucija u Prištini Avdulah Hoti izjavio je da se o predsedniku tzv.Kosova trenutno ne može razgovarati, javlja Gazeta Ekspres.\nPremijer privremenih institucija u Prištini Avdulah Hoti izjavio je da je kosovska vlada "imala vrlo konstruktivan pristup" dijalogu sa Beogrdom i da je u tom procesu blisko sarađivala sa EU.\nHoti: Ako ne bude priznanja ostajemo "susedne države"\nPremijer privremenih kosovskih institucija Avdulah Hoti izjavio je danas, nakon sastanka sa evropskim komesarom za proširenje Oliverom Varhejiem, da u dijalogu ima napretka, ali da će, ako na kraju i ne dođe do uzajamnog priznanja Beograda i Prištine, ostati "dve susedne nezavisne države koje se ne priznaju".\nU Prištini je počeo stastanak komesara EU za susedstvo i proširenje Olivera Varheljija i premijera privremenih institucija u Prištini Avdulaha Hotija.\nĐurić: Formiranje Zajednice srpskih opština je obaveza Prištine\nDirektor Kancelarije za Kosovo i Metohiju Marko Đurić reagujući na izjavu premijera privremenih institucija u Prištini Avdulaha Hotija da je "ZSO zatvorena tema i da Priština neće opstruisati dijalog Beograda i Prištine" izjavio je da "bezobrazluk Avdulaha Hotija nema granica, jer sada se već svakodnevno ruga i Evropskoj uniji i Beogradu navodeći da je za njega tema Zajednice srpskih opština zatvorena".\nHoti u Dečanima, uveren da će biti pronađeno najbolje rešenje za put\nHaradinaj: Hoti da u Beloj kući traži priznanje od Beograda\nPredsednik Alijanse za budućnost Kosova Ramuš Haradinaj izjavio je da današnji sastanak lidera stranaka sa premijerom Avdulahom Hotijem “nisu bila laka dva sata” i dodao da je od Hotija zahtevao da u Beloj kući zatraži priznanje Kosova* od zvaničnog Beograda.\nKoha: Hotijeva vlada nema platformu za dijalog sa Beogradom\nPremijer privremenih institucija u Prištini Avdulah Hoti više puta se osvrnuo na postojanje platforme za dijalog sa Beogradom, ali ona ne postoji, prenosi Koha.\nAnalitičari: Hotijevu vladu može da zadesi sudbina prethodne\nUkoliko se sukobi unutar koalicije nastave, vladu Avdulaha Hotija može da zadesi sudbina prethodne vlade, Aljbina Kurtija, ocenjuju politički analitičari, prenosi Gazeta Ekspres.\nHoti: Dijalog uz posredovanje EU u Briselu, koordiniran sa SAD\nPredsednik pokrajinske vlade u Prištini Avdulah Hoti objavio je večeras da će nove mere donete u cilju sprečavanja širenja koronavirusa biti primenjene od sutra.


Macron i Džae-in pozvali SB na jedinstvo oko Pjongjanga\nPredsjednici Francuske i Južne Koreje, Emmanuel Macron i Mun Džae-in, pozvali su Savjet bezbjednosti Ujedinjenin nacija (SB-UN) da zauzme jedinstven stav prema Sjevernoj Koreji, kojoj prijete nove sankcije poslije šeste nuklearne probe, saopštila je u ponedjeljak Jelisejska palata.\nMacron je razgovarao s južnokorejskim kolegom uoči sjednice SB UN koji bi danas trebalo da glasa o nacrtu rezolucije Vašingtona o novim i pooštrenim sankcijama Pjongjangu zbog nove nuklearne probe izvedene 3. septembra.\n"Lideri dvije zemlje su istakli značaj jedinstvenog stava u Savjetu bezbjednosti UN", navodi se u saopštenju.\nZa sada se ne zna zvaničan stav Kine i Rusije koje u SB UN mogu uložiti veto na rezoluciju.\nNova rezolucija uključuje embargo na naftu, zabranu uvoza tekstila, mjere koje sankcionišu sjevernokorejske iseljenike i inspekcije sumnjivih brodova.\nUN su do sada usvojile sedam serija sankcija Sjevernoj Koreji zbog njenog nuklearnog i balističkog programa koji je zabranjen ranijim rezolucijama.


Da li je rat u Persijskom zalivu sve izvesniji? - 06.09.2019, Sputnik Srbija\nOdbrojavanje od kojeg podrhtava čitava planeta: „Novi Sputnjik poredak“ istražuje da li je rat u Persijskom zalivu sve izvesniji. 06.09.2019, Sputnik Srbija\n21:32 06.09.2019 (Osveženo: 22:05 06.09.2019)\nŠta će se dogoditi po isteku roka od 60 dana, koji je Iran dao Evropskoj uniji da spasi ono što je preostalo od Nuklearnog sporazuma sa tom zemljom? Da li Izrael razmatra planove za napad na Iran, kao što tvrdi „Njujork tajms“? Ima li izlaza iz pat pozicije i kakav bi efekat imalo izbijanje sukoba na cenu nafte i globalnu ekonomiju?\nDa li je rat u Persijskom zalivu sve izvesniji\nGosti Nikole Vrzića su doktor Slobodan Janković, saradnik Instituta za međunarodnu politiku i privredu, i dugogodišnji spoljnopolitički urednik u Tanjugu Borislav Korkodelović.


Siguran.ba - Microsoft upozorio na 0-day napade na Microsoft Word i Outlook\nSkype integriran s Outlook.com servisom\nUspješno iskorištena ranjivost omogućava napadaču da stekne administratorska prava na sistemu i potpunu daljinsku kontrolu nad računarom ako korisnik koristi administratorski nalog, upozorio je Microsoft.\nRanjivost se nalazi u svim podržanim verzijama Worda - Microsoft Word 2003, 2007, 2010 i 2013 za Windows, ali i u Microsoft Office 2011 za Mac i nekoliko verzija Microsoft SharePoint Servera.\nU saopštenju koje je objavio Microsoft se kaže da je kompaniji poznato da se ranjivost u Microsoft Word 2010 trenutno koristi u ograničenim, ciljanim napadima.\nJedan od mogućih scenarija napada je napad sa web sajta napadača, odnosno sa web stranice koja sadrži specijalno napravljeni RTF fajl koji će pokušati da iskoristi ranjivost. Kompromitovani web sajtovi i web sajtovi koji prihvataju ili hostuju sadržaj korisnika ili reklame mogu sadržati maliciozni sadržaj koji može biti iskorišten za napad na ovu ranjivost. Naravno, prethodno korisnik mora biti natjeran da posjeti takav web sajt, uz pomoć linka u spam emailu ili poruci.\nU Microsoftu kažu da rade na trajnom rješenju za ovaj bag, ali dok zakrpa ne bude objavljena, Microsoft je ponudio korisnicima privremeno rješenje Fix-It koje onemogućava otvaranje RTF sadržaja u Microsoft Wordu.\nU odjeljku “Suggested Actions” kompanija je ponudila i neka druga privremena rješenja za one koji ne žele da primene Fix-It.\nRanjivost koja je dobila oznaku CVE-2014-1761 otkrili su članovi Googleovog tima za bezbednost Dru Hinc, Šejn Hantli i Meti Pelegrino. U saopštenju koje je objavio Microsoft nema mnogo detalja o napadima. Iz Microsofta kažu da je riječ o ciljanim napadima (termin koji se koristi za napade koji su usmjereni na pojedince ili grupe pojedinaca, ili koji su često dio špijunskih operacija čije su mete kompanije ili vladine agencije) ali ne navode ko su mete napada.\nViše iz kategorije: « Značaj penetracijskog ispitivanja sigurnosti računarskog sustava\tVeliki svjetski mediji na meti organizovanih hakerskih napada »


GIMNAZIJALCI IZ BORA U PROJEKTU UMREŽAVANJA ĐAČKIH PARLAMENATA | Radio Magnum 103 MHz\nHome / Bor / GIMNAZIJALCI IZ BORA U PROJEKTU UMREŽAVANJA ĐAČKIH PARLAMENATA\nGIMNAZIJALCI IZ BORA U PROJEKTU UMREŽAVANJA ĐAČKIH PARLAMENATA\nGimnazija “Bora Stanković“ Bor, jedna je od šest srednjih škola iz Srbije, odabranih da učestvuju u stvaranju efikasnog modela učeničkog parlamenta, u okviru prekograničnog projekta “Region participacije mladih” koji zajedno realizuju Srbija i Bugarska. Parlament će biti zasnovan na dobrim praksama iz obeju zemalja i inostranstva, kao i na primeni ljudskih resursa, tehničke podrške i umrežavanja.\nPored Gimnazije “Bora Stanković“ u Boru, učesnica ovog projekta je još jedna timočka srednjoškolska ustanova, Tehnička škola u Knjaževcu. Takođe, u projektu učestvuju i Gimnazija “Svetozar Marković” Niš, Poljoprivredna škola “Radoš Jovanović Selja” Prokuplje, škola “Niketa Remizijanski” Bela Palanka i Ekonomsko – trgovinska škola Vranje.\nUčenici šest srpskih i šest bugarskih izabranih škola radiće i na podizanju svesti o problemima i potencijalu mladih kroz sprovođenje inicijativa omladiske mreže. Planirano je i stvaranje pogranične mreže učeničkih parlamenata u celom pograničnom regionu.\nCiljne grupe koje će imati koristi od rezultata ovog projekta su pre svega mladi lideri iz bugarsko – srpskog pograničnog regiona, ali i omladinski radnici, kažu nosioci projekta. U prvoj fazi obavljeno je istraživanje o radu učeničkih parlamenata u pograničnom regionu Srbije i Bugarske, a kako je planom projekta predviđeno slede treninzi omladinskih radnika, odnosno nastavnika i mladih lidera na osnovu prethodno razvijene metodologije. Biće sprovedeni i treninzi za članove učeničkih parlamenata, a u planu je i razmena tokom aprila i maja 2020. godine.\nProjekat „Region participacije mladih“ počeo je u maju ove, a završava se u avgustu sledeće godine. Društvo za razvoj dece i mladih – Otvoreni klub ovaj projekat realizuje u partnerstvu sa Slobodnim omladinskim centrom iz Vidina u Bugarskoj. Projekat sufinansira Evropska unija preko Interreg – IPA Programa prekogranične saradnje Bugarska – Srbija.


Treći vek je za rimsko carstvo bio doba krize tokom koje je na čelo ove nekada moćne države\ndolazio veliki broj careva koju su se na presto uspinjali brzo, ali i odlazili još brže. Ta nestabilnost potrajala je i u prvim decenijama >> Pročitaj celu vest na sajtu SrbijaDanas.com << 4. veka, a jedan od tih "neslavnih" careva rođen je i na teritoriji današnjeg Beograda.\nBio je to car Flavije Jovijan koji je rimskom imperijom vladao svega osam meseci - od 26. juna 363. do 17. februara 364. godine.\nJovijan je u Ankiri 1. januara 364. svog jednogodišnjeg sina - Varonijana Mlađeg, proglasio za naslednika, ali njegova vladavina nije bila duga. Već prve noći po dolasku u Dadastan, grad na granici Galatije i Bitinije, Jovijan je pronađen mrtav u svom krevetu.\nO uzroku smrti i danas se raspravlja. Pretpostavljalo se da se ugušio od isparenjima iz sveže okrečenih zidova ili dimom od lošeg uglja koji je ložen u peći carske odaje. Verovatnije je da je bio otrovan. Bio je 17. februar 364. - 236 dan vladavine Jovijana iz Beograda.


ponedeljak, 28. mart 2016. 14:21h\nRadomir Počuča Facebook\nNa snimku koji je objavljen početkom juna na Jutjubu prikazani su Počuča i još jedan mladić, pod punom ratnom opremom, koji objašnjavaju razloge boravka u Ukrajini i navode da se bore protiv "vaskrslog fašizma".\nRadomir Počuča, nekadašnji novinar i voditelj, uz reči "jedna krv, jedna vera" objašnjava da su veze Srbije i Rusije vekovne, da su "ruska braća" pomogla srpskoj u ratu, i da je to "dug koji vraćamo".\nNaš dug je da pomognemo kada je loše ovde u Novorusiji, kada je fašizam vaskrsnuo i da ratujemo protiv istog neprijatelja kao pre 70 godina, rekao je Počuča.\nSuđenje koje je trebalo da počne krajem jula prošle godine odloženo je jer se nije pojavio njegov advokat, zbog toga što je bio na godišnjem odmoru. Umesto advokata, na ročište je došao pripravnik iz advokatske kancelarije koji, kako je naveo, nije položio pravosudni ispit, niti je upoznat sa spisima predmeta.\nPočuca je novinarima rekao da on nije promenio stav od 27. marta kada je na svom nalogu na Fejsbuku pozvao na linč "Žena u crnom".\nŽalim zbog reči koje sam upotrebio u nekulturnoj formi, ali stojim iza svog stava. Normalna država bi trebalo da vodi računa o svojim građanima, a većina građana se ne slaže s delovanjem autošovinističkih organizacija kao što su Žene u crnom, Komitet pravnika za ljudska prava i Fond za humanitarno pravo koji deluju protiv interesa države, rekao je Počuča.\nOvo je naduvana farsa, jer tumače zakon bez pravde, i iz ovoga se vidi da pravda i zakon u ovoj državi imaju sve manje dodirnih tačaka, ocenio je Počuča.\nProblemi sa zakonom nisu sprečili bivšeg voditelja da se telefonski uključi u jutarnji program na TV Pink, gde je rekao da će se "vratiti u Srbiju i snositi konsekvence".\nPodsećamo, pre skoro tačno godinu dana Počuča je uhapšen u Ukrajini.\nUbrzo je objavljen snimak zarobljenog Počuče na kome on govori da želi da se objave svi dokazi o njegovom hapšenju i da je došao sa časnim namerama u LNR. Ispričao je hronologiju od svog dolaska u jedinicu Francuza srpskog porekla Nikole Perovića i stvaranja takozvanog Srpskog husarskog puka.\nZa taj puk Počuča kaže da je vladala nedisciplina i samovolja, kao i da je većina ljudi bila bez borbenog iskustva. Počuča je rekao da je pre hapšenja planirao da ode iz Novorusije razočaran svađama među Srbima. Rekao je da je kriv samo zbog toga što je verovao ljudima i ni za šta više.